Erresuma Batuko Natoora enpresak plastikorik gabe ontziratzeko jarduerak handitu ditu ULMA Packagingekin | ULMA Taldea\nNatoora produktu freskoen hornitzaileak beti kokatu du iraunkortasuna bere jardueren lehen lerroan. Horregatik, Natoorak, txikizkako bezeroek gero eta eskaera gehiago egiten ziotela nabaritu zuenean, ontziratzeko makina malgu bat edukitzeko premia izan zuen, produktuen ontzi berriak plastikorik gabe eta eskala handia ekoitzi ahal izateko, haien etika ekologikoa arriskuan jarri gabe. Helburu horrekin, Natoorak ULMA Packagingera jo zuen, Erresuma Batuan, bezeroak hornitzeko fruta eta barazkiak modu are iraunkorragoan ontziratzeko makina berritzaile baten bila.\nNatoora 2004an jaio zen, munduko lehen online nekazaritza merkatu gisa, eta ekoizlearen sasoiko produktuak zuzenean hornitzen dizkie jatetxeei, txikizkariei eta kontsumitzaileei, bere denden bidez. Enpresaren helburua da egungo elikadura sistema iraultzea eta iraunkortasuna hobetzea da, hornidura kate erabat gardenak sortuz, baserritik apalategiraino eta platereraino.\nUrte osoan modu intentsiboan landatutako produktuen ordez sasoiko frutak eta barazkiak kontsumitzeak dakartzan onurei buruzko kontzientziazio handiagoaren ondorioz negozioak goraka egin zuen, eta 2019an enpresak bere jarduerak are gehiago zabaltzea erabaki zuen. Negozioa hazten ari zen bitartean, Natoorarentzat garrantzitsua zen bere produktuak ingurumena errespetatzen zuten materialekin ontziratzea. Plastikorik gabeko ontziak garatzea izan zen horretarako gakoa.\nNatoora barruko lantaldeak kartoizko saskitxo erabat birziklagarri bat asmatu zuen ontziratzeko, TIPA ontzi malguen hornitzaile israeldarraren film konpostagarri batekin. Plastikozko ohiko flow pack-a ez bezala, TIPA materiala etxean konpostatzeko moduko material gisa ziurtatuta dago.\nHala ere, ontziratzeko irtenbide bat identifikatzea erronkaren parte bat besterik ez zen Natoorarentzat. Enpresak beharrezkoa zuen, halaber, Natoorako txikizkako bazkideei emandako saskitxo kopuru handiak behar bezala ontziratzea. Beraz, argi zegoen ontziratzeko makineria berrian eta fidagarrian inbertitzea funtsezkoa izango zela enpresa etengabe hazten joateko eta enpresaren iraunkortasun programa bultzatzeko.\nNatoorak ekologiaren arloan dituen hazkunde beharrei erantzuteko, ontziratzeko makinetan aitzindari den soluzio bat bilatu zen.\n“Egiten dugun guztian iraunkortasunari lehentasuna ematen diogu, eta, horregatik, plastikorik gabe ontziratzeko irtenbide bat garatzeko orduan, bagenekien garrantzitsua zela gure txikizkako bazkideen esparruen barruan lan egitea”, adierazi du Jacopo Arpesanik, Natoorako eragiketen zuzendariak. “Bagenekien erosleei aurrez ontziratutako produktuek eskaintzen duten erosotasuna gustatzen zaiela; beraz, ezinbestekoa zen eskala handian funtzionatuko zuen irtenbide bat aurkitzea, plastikoa erabiliko ez zuena eta dauden banaketa sistemetan ezin hobeto integratuko zena.”\n“Hala ere, bezeroek on line bidez zein dendetan gure produktuak jasotzeko modua nabarmen eraldatzeko, gure ontzi berri eta ekologikoaren bolumen handiak egin zitzakeen makineria behar genuen. Ontziratzeko irtenbide berri hori funtsezkoa izango zen gure produktuen eskaera gero eta handiagoa asetzeko, eta, beraz, funtsezkoa zen TIPA film konpostagarriarekin bateragarria zela ziurtatzea ere”.\nNatoora ontziratzeko makinen hornitzaile batzuekin jarri zen harremanetan, bere beharretara egokituko zen irtenbide bat bilatzeko, Bermondseyen (Londres) dituen instalazioetarako. Zehazki, edozein makina potentzialek gai izan behar zuen sasoiko produktuak lekualdatzeko eta babesteko logistika konplexuari erantzuteko, Natooraren txikizkako bazkideei heltze puntu zehatzean ematen baitzaizkie.\nBiltegiratzeko erresistenteenak diren laboreek izan ezik, hala nola tipulek eta patatek, produktu bigunenek kolpeetatik babestuagoa egon behar dute. Beraz, ontzi gehigarri eta konpostagarri batek eskaini zezakeen irtenbide moldagarri bat behar zen ezinbestean, babes handiagoa lortzeko eta elikagai kopuru handiak alferrik ez galtzeko. Gainera, Natoorak eskaintzen dituen produkturik txikienek, normalean mordotan etorri ohi direnek – mahatsa edo datterini tomateak, adibidez – bilgarri zigilatu bat behar izaten zuten, garraiatzen zirenean gal ez zitezen.\nULMA Packaging Erresuma Batuan\nULMA Packagingek erakutsi zuen, Erresuma Batuan duen filialaren bitartez, hoberen prestatuta zegoen eta Natoorak dituen ingurumen arau zorrotzak eta ingurumen lehentasunak ondoen ulertzen zuen enpresa zela, eta, aldi berean, zerbitzu maila oso altua eskaintzen zuela, nekazaritzako produktuen sektorerako ontziratze makinen hornitzaile gisa duen ospe bikainarekin bat etorriz. Bereziki, enpresa oso txundituta geratu zen ikustean ULMAk TIPA materiala erabili ahal izateko neurriko irtenbide bat garatzeko konpromisoa hartzen zuela.\n“Fidagarritasunari eta diseinuari dagokienez lehen mailako ekipoa ez ezik, produktuak ontziratzeko eta kontsumitzaileari aurkezteko modurik onenari buruz aholkatu ahal izango ligukeen hornitzaile bat nahi genuen”, azaldu du Jacopok. Helburu horiek buruan genituela, ULMAk liluratu egin gintuen bere ekipo adeitsu eta hurbilarekin, bere ezagutzekin eta, batez ere, gure negozioaz zuen interesagatik. Iraunkortasunean zentratutako ikuspegia zuten, eta hori, jakina, oso garrantzitsua zen guretzat.”\nOntziratzeko makina eraginkorra eta Natooraren beharretara egokitzeko modukoa emateko xedearekin, ULMAk makina definitzeko prozesu zehatza egin zuen. Prozesu horretan, ontzi berriaren tamaina eta neurriak hartu ziren kontuan, bai eta ontzietan joango ziren barazkiak eta frutak ere. ULMAko taldeak Natooraren instalazioak bisitatu ere egin zuen, makina ekoizpen lerroarekin eta produktuen hornitzailearen prozesuekin bat etorrarazteko modua hobeto ebaluatzeko, eta probak egin zituen TIPA materialarekin, bideragarritasuna bermatzeko.\nUrrats garrantzitsu horren ondoren, ULMAk SIENNA flow pack-ez biltzeko makina horizontala (HFFS) gomendatu zuen. SIENNA makina ezin hobea da forma irregularra duten produktuak biltzeko, esaterako, produktu freskoak, eta oso irtenbide malgua eta fidagarria da elikagaien industriarako. Moldagarria da hainbat materialekin bateragarria delako; beraz, egokia da enpresen premia askotarako eta ontziratze aplikazio ugaritarako. Proiektu honetan egindako ikerketa eta garapen lan sakonaren ondoren, orain TIPAren film konpostagarria sartzen da makinan.\n“SIENNA oso makina sendoa eta malgua da, eta oso ondo egokitzen da Natoorak produktuak ontziratzeko duen modura”, adierazi du Ed Williamsek, ULMA Packaging UK-ko salmenta zuzendariak. “Ezaugarri horiei esker, makina ezin hobeto integratu da enpresaren jardueretan, eta txikizkako bazkideen produktu eskari gero eta handiagoari erantzuten lagundu du.”\nSIENNAri esker, Natoorak konpromiso are handiago har dezake plastikorik gabeko etorkizunaren alde, eta lasai egon jakinda apaletan erabat biodegradagarriak diren ontziratze soluzio gehiago egongo direla, jasangarritasuna arriskuan jarri gabe. Orain, inoiz baino gehiago, bezeroek espero dute hornitzaileek plastikoaren erabilera murriztuko dutela, produktuek kalitatea galdu gabe, eta Natoorarekin egiten dugun lanak ezin hobe erakusten du nola egin daitekeen hori eskala handian.\n“Natoorak eskaintzen dituen bezalako berrikuntza jasangarriak eta gure #ULMAweCare proiektuaren bidez eskaintzen ditugunak ezinbestekoak dira ontziak murrizteko eta material birziklagarri eta biodegradagarrien erabilera handitzeko. Horretarako, oso pozik gaude Natoorarekin lan egiteaz, izan ere, makina alternatiboekin ontziratzeko soluzioen alde egiteko dugun filosofia bera du.\nULMA ontziratzeko makinak eragin handia izaten ari dira jada Natooran eta produktu freskoak ontziratu, garraiatu eta hornidura kateen bidez banatzeko moduak eraldatzeko duen xedean. Ontzi konpostagarriak eskala handian eskaintzeko duen gaitasunari esker, enpresak plastikozko 2,2 milioi ontzi -ontzi kopuru harrigarria- kentzen ditu urtean.\n“Elikadura sistema hasieratik amaierara iraultzea da gure egitekoa, eta ULMAk hori lortzen laguntzen digu, zalantzarik gabe”, adierazi du Jacopok. “Hori ez zen posible izango SIENNA flow pack-ez biltzeko makinarik gabe, plastikorik gabeko ontzien hornikuntzan aurrera egitea ahalbidetu baitigu.”\n“Definizio prozesuan eta instalazio prozesuan ULMAk emandako laguntza apartekoa izan da, sinpleki esanda. Ingurumen arloko erronkei oso adi daude, eta, guk bezala, etorkizunerako iraunkorrak diren ontziratze soluzioen garapenean aitzindari izatea dute oso gustuko”.\nItsas plataformen eraikitzea Pueblo Viejon, Méxiko\nWebgune berria www.ulmapackaging.com.mx domeinuan ezarri da. ULMA Packaging-ek azken urteotan jarrai…\nULMA Packaging-ek beste urrats bat egin du berrikuntza teknologikoan, Vygonen (Alemania) instalatuta…\nCoral LLC, Errusiako enpresa sortu berria, herrialdeko txerri haragiaren ekoizle handienetako bat da…\nHelbide elektronikoa: moc.a1654375938mlu@a1654375938mluop1654375938urg1654375938


Martxoak 27: Fergie Duhamel | Eduplaneta Musical\nMartxoak 27: Fergie Duhamel\nFergie Duhamel, 1975. urteko Martxoaren 27an jaio zen abeslari eta antzezlari estatubatuarra da. Horretaz gain, Fergie, dantzaria, ahotz antzezlaria, konpositorea, modeloa, moda diseinatzailea, musika ekoizlea eta filantropoa ere bada.Bere antzezte karrera marrazki bizidun batzuei bere ahotza emanez hasi zuen.\nFergiek, beti izan zuen bere helmugatzat musika eta bereala batu zen “Wild Orchid” izeneko talde batera. Taldeak, bere album berria kaleratu zuten 1997-an, baina taldeak ez zuen asko iraun eta banatzea erabaki zuten.\nBere aurreko taldea deuseztu ondoren, will.i.am ezagutu zuen eta segituan “Black Eyes Peas” taldean sartu zen. Hortik haurrera hainbat album kaleratu dituzte.\nBaina 2006-an, Fergiek, bere bakarkako karrera musikala hasiko zuela iragarri zuen, eta 2006-ko Irailaren19-an, bere lehen diskoa kaleratu zuen. Disko horretako abesti bat “Fergalicious” da.


Iraganiko hauteskundeak | ARGIA\nPolitika > Iraganiko hauteskundeak\nEspainiako hauteskunde orokorrak 2015 ·\nEspainiako hauteskunde orokorrak 2016 ·\nIraganiko hauteskundeak kanaleko multimediak\nAsteartean jakin da Espainiako hauteskundeak errepikatu egingo direla. Azaroaren 10ean boto-kutxen aurrean zita dute Hegoaldeko euskal herritarrek berriz ere eta aurre-kanpaina dagoeneko martxan dago. Politikariek esaten dutena gorabehera, hauteskunde horiei buruz ziur edo ziur... [+]\nBadirudi hauteskundeen zurrunbiloan sartu nahi gaituztela berriro, eta ez dakit, horretan sartu aurretik, ez genukeen aztertu beharko azken hauteskundeen eta gobernu osaketen ziklo horretatik zer atera den garbi euskaldunontzat. Sarritan entzun izan dugu Espainiako Estatuak ez... [+]\nJeltzaleen mundua ezagutzen duen adiskide batek deitu berri dit, apirilaren 28ko hauteskundeen emaitzen gainean berba egiteko. Harrituta dago: EAJk inoizko emaitzarik onenak lortu ditu, historikoak; bederatzi senatari, sei diputatu, hau da, hamabost lagun Madrilen ongi... [+]\nZer ezkutatzen dute abstentzio datuek? Zerk eragin dezake, udal hauteskunde batzuetan, hiri bereko bi auzoren artean hamar puntuko aldea egotea? Zubiak Eraikiz plataforma eta Montera34 laborategia klase sozialen eta abstentzio mailaren arteko korrelazioa azaleratzeko ari dira... [+]


Star pistola erdiautomatikoa, Star D modelokoa, beranaz landua — Armagintzaren Museoa\nStar pistola erdiautomatikoa, Star D modelokoa, beranaz landua\nPistola erdiautomatikoa, Star D modelokoa, beranaz landua\nStar - Bonifacio Echeverría SA\nStar D modeloa, lehen aldaera, beranaz landua\n9 x 17 mm laburra (perkusio zentrala)\nBrowning morroilotze klasikoa.\nKatebegi bidezko kanoi baskulatzailea.\nKanoiaren itzulera labur bidezko irekiera\n6 tiroko kargagailu ilarabakarrak.\nTiragailua blokeatzeko segurtagailua.\nMailu kolpekariaren erdiko posizioaren segurtagailua.\nNakarina zurizko kirten-azalak, beranaz landutako bi torlojuz eutsiak. “STAR” etxearen logotipo metalikoa dute.\nStar D modeloaren produkzioa 1922an hasi zen.\nD modelo klasikoen beren bi aldaera fabrikatu ziren, baina “D” serieak, denborarekin, eboluzionatu egin zuen: DK, DKL eta DKI modeloak atera ziren, guztiak ere duraluminiozko armazoiarekin eta 9 laburra kalibrean lehen biak eta 7,65 mm-an azkena.\nModelo horiek asko esportatu ziren Estatu Batuetara; han, prestigioa lortu zuten defentsa pertsonaleko arma gisa.\nFitxa honetako pistola Star D modelo klasikoaren lehen aldaerari dagokio; 1922tik 1926ra bitartean fabrikatu zen. Star 1922 modeloaren bertsiorik zehatzena da, eskala txikian. Segurtagailu hegalduna du, eta mailu kolpekaria txori-buru motakoa da.\nFitxa honetan aurkeztutako luxuzko modeloa trebeki landuta dago beranaz egindako grabatu sakonez. Star etxeak egindako pistola berezien sail bati dagokio: 26620 zenbakitik 26625ra doaz, biak barne.\n1932an fabrikatu zen (E1).\nEibarko Saiakuntza Banku Ofizialak 1931ko uztailaren 9tik 1939ra egindako markak ditu: Perdoien barnean fabrikatutako arma laburren proba eta horma-koroa errepublikar bat, egozteko leihoaren parean, “F.E.” letrak estanpatuak dituena.


Lehen Hezkuntzako 1.200 bat ikaslek parte hartuko dute 9. Eskolarteko Jokoetan\nUdalerriko ikastetxeek, Getxo Kirolak udal erakundearen laguntzarekin, Getxoko Eskolarteko Jokoen bederatzigarren ekitaldia ospatuko dute maiatzaren 3, 10, 17, 24 eta 31n, Fadurako kiroldegian. Eskolarteko Jokoen helburua, kirol praktika ez lehiakorra sustatzea da, Lehen Hezkuntzako 2., 4. eta 6. mailako umeen artean.\n1.200 ikasle inguruk parte hartuko dute, guztira, Eskolarteko Joko hauetan, atletismo, herri kirolak eta badmintoneko frogak izango dituztenak. Gainera, aurreikusita dago Lehen Hezkuntzako 2. mailako umeek psikomotrizitateko probak egitea eta jolas eta gaztelu puzgarriez gozatu ahal izatea.\nOhikoa denez, kirol topaketa honetan ez da sailkapenik izango, ez eta kanporaketa probarik. Izan ere, bere helburua eskola komunitatea kirol modalitate ezberdinetara hurbiltzea eta horien praktika giro ludiko eta parte-hartzaile batean sustatzea da.\nDatozen bi ostiraletan, maiatzaren 3an eta 10ean, 10:00etatik aurrera, Lehen Hezkuntzako 6. mailako ikasleen probak egingo dira; 17an eta 24an, 4. mailakoen txanda izango da; eta 31n, azkenik, 2. mailakoek parte hartuko dute.


Jar Itzazu Tapoiak Mesedez!!! #162 jar itzazu euskaraz 2 - Arrosa\nJar Itzazu Tapoiak Mesedez!!! #162 jar itzazu euskaraz 2\nPasa dan astian ein ginuan irratsaiuan jarraipena, bigarren zatixa, euskeraz abestutako kanten bilduma zaratatsua: Aby Kem, Hilkar, Matxura, Leihotikan, Tooth, Dut, Iskanbila, Nealta Fola, Üther, NorkZer, Supercools…\nar. Abe 12 , 2017\njar Itzazu Tapoiak Mesedez!!! #159\nJar Itzazu Tapoiak Mesedez!!! #95 irratzaio berezia\nJar Itzazu Tapoiak Mesedez !!! #176 Metal astuna!!!\nJar Itzazu Tapoiak Mesedez!!! #192 Dinosauruak, zentsura eta epaitegiak\nJar Itzazu Tapoiak Mesedez!!! #180 “gerezi garaia”


Txina DC Isolator Switch NL1 Series fabrika eta fabrikatzaileak | FEIMAI\n• Aldatu gorputza 4P CB4N edo CB8N\nADELS NL1 seriea DC isolatzaile etengailuak 1-20 kW-eko egoitza edo merkataritza sistema fotovoltaikoari aplikatzen zaizkio, fototentsio moduluen eta inbertsoreen artean kokatuta. Arku-denbora 8ms baino gutxiago da eta horrek eguzki-sistema seguruago mantentzen du. Egonkortasuna eta iraupen luzea bermatzeko, gure produktuak kalitate ezin hobeko osagaiak dira. Gehieneko tentsioa 1200V DC artekoa da. Antzeko produktuen artean berun segurua du.\nNL1 seriea DC isolatzaile etengailuak\nNL1 DC isolatzaileak bereziki 1200 Volt arteko tentsioetan korronte zuzena (DC) aldatzeko diseinatu dira. Diseinu sendoak eta tentsio horiek korronte nominalean aldatzeko duten gaitasuna direla eta, sistema fotovoltaikoen (PV) kommutazioan erabiltzeko egokiak direla esan nahi du.\nArkua hedatzeko aukerak murrizteko, NL1 etengailuak kontaktu birakarien teknologia erabiltzen du. Hau zirkuitua egin eta hausteko diseinatuta dago, mugitu ahala garbitzen den haustura birakorreko kontaktu multzo baten bidez. Garbiketa ekintzak abantaila gehigarria du kontaktu aurpegiak garbi mantentzen dituena zirkuituaren erresistentzia murrizten du eta etengailuaren bizitza handitzen du.\nAurreko: DC isolatzaile etengailua PM1 seriea\nHurrengoa: Palanka-heldulekuen modeloak, blokeatzeko OFF DC isolatzaile-etengailua duten L1 seriearekin


Gasteizko Ingurugiro Gaietarako Ikastegiak instagramerrentzako lehiaketa bat antolatu du | El Correo\nZurekinGasteizko Ingurugiro Gaietarako Ikastegiak instagramerrentzako lehiaketa bat antolatu du\nGasteizko Ingurugiro Gaietarako Ikastegiak instagramerrentzako lehiaketa bat antolatu du\nSERGIO EGUÍA Lunes, 26 febrero 2018, 23:01\nGasteizko Udaleko Ingurugiro Gaietarako Ikastegiak (IGI) beste argazki-lehiaketa bat antolatu du bertako zein kanpoko instagramerrentzat, sare sozial horretan hiriko Eraztun Berdea osatzen duten parke eta espazioetako txokoen irudiak partekatu ditzaten. Udalak Eraztun Berdearen 25. urteurrena ospatzeko sustatu dituen jardueretako bat da hori, egunero bertara hurbiltzen direnen askotariko begiradak agerian utzi eta onenak hautatzearren. Hautatutako argazkiak '#EraztunBerdeak25urte ospatzeko begiradak' erakusketan ikusi ahalko dira, zeina maiatzaren 24an inauguratuko baita Ataria interpretazio zentroan. Gasteiz eta Arabari buruzko Salimos hoy! plataformarekin batera antolatu da lehiaketa, zeinaren Instragameko profilak 7.000 jarraitzailetik gora baititu.\nAldundiak langabeziaren aurka egiteko estrategia aurkeztu die gizarte eragileei XX. mendeko euskal musikaren maisua


AZTI | “Bioman 2013” kanpainari buruzko datuek baieztatzen dutenez antxoaren biomasaren egoera ona da Bizkaiko golkoan\nOrri nagusia » Berriak » Albisteak » “Bioman 2013” kanpainari buruzko datuek baieztatzen dutenez antxoaren...\n“Gure portuetara sartu den antxoaren batez besteko prezioa 2,53 eurokoa izan da, aurreko hiru urteetan izandakoa baino prezio handiagoa, eta horrek egin du arrain lonjetako salmenta balioa 17,7 milioi eurotik gorakoa izatea, zehaztu du Azkuek.\nRogelio Pozo zentro teknologikoko zuzendariak gogora ekarri duenez, “zehaztu egin behar da antxoak oso bizitza ziklo laburra duela, oso gutxitan hiru urte baino handiagoa ez dena, eta arrainkumeen hazkundea eta biziraupena lehen hiletan ingurumenaren eta baldintza ozeanografikoen oso menpe dagoela.” Horregatik, udaberriko Bioman kanpaina udazkeneko Juvenarekin osatuko da. Udaberriko horretan zientzialariak golkoko uretan dauden antxoa gazteak aztertzen saiatuko dira, hau da, saiatuko dira jakiten zenbat arrautza eraldatu eta arrain heldu bihur daitezkeen”, AZTI-Tecnaliaren zuzendari orokorrak azaldu duenez. Horrela, zientzialariek datorren urterako erreklutamendua aurreikusi ahal izango dute, azken urte hauetan egiaztatuta gelditu denez.


Ibaizabalen ingurunea ezagutzeko hitzaldiak - Zientzia Kaiera\nIbaizabalen ingurunea ezagutzeko hitzaldiak\nMilioi bat pertsona inguru bizi dira Ibaizabal itsasadarraren bazterretan edo handik hurbil dauden herrietan. Itsasadarraren ingurua mugimendu handikoa da, besteak beste, ibaiertz batetik bestera. Hala ere, oso gutxi dakigu itsasadarrari buruz, nahiz eta azken mende erdian izugarrizko ezagutza pilatu den arren.\nIbaizabal ibaiaren inguruak aldaketa eta eraldaketa ugari izan ditu urteetan zehar. Azken urteotako lanari esker eta hainbat esparruko programen garapenei esker berreskuratu da itsasadarreko ingurumena. Aldaketa hauek eta eremua ezagutzera emateko ere, Euskal Herriko Unibertsitateak hitzaldi-ziklo bat antolatu du. Hitzaldiak urriaren 14an eta 20an izango dira Bilboko Bizkaia Aretoan, eta hauetan itsasadarreko urak, azpikoak zein azalekoak, eta ibaiaren bi ertzetan begi-bistan ditugun ezaugarriak ezagutzera emango dira.\nUrriaren 14 – 19:00: «La ría como reflejo de la actividad industrial»\nJon Ruigomezek, Itsamuseum Bilbaoko zuzendariak eta Jaio de la Puerta Rueda historialariak, itsasadarraren industria-garapenari eta horrek gure inguruan izan duen eraginari buruzko hitzaldia emango dute.\nUrriaren 20 – 19:00: “Geología y minería en la ría del Nervión”\nLydia Rodriguez Méndezek eta Pedro Pablo Gil Crespok, UPV/EHUko Zientzia eta Teknologia Fakultateko Geologia Saileko ikertzaile eta irakasleek, Bilboko testuinguru geologikoa eta honek inguruko meatzaritzan izan duen eragina azalduko dute.\nHitzaldia zuzenean eta streamingez:\nHitzaldiak Bizkaia Aretoko Baroja gelan izango dira, 19:00etan hasita. Hitzaldietarako sarrera librea da eta ez da aldez aurretik erreserbarik egin beharko, tokiak bete arte gaituko da sarrera. Bertaratzerik ez duenak streaming bidez jarraitu ahal izango ditu hitzaldiak EiTBko Kosmos kanalaren bidez.\n2020ko urriaren 14a\nArgitalpen-data: 2020/10/14 · Atala: Ekitaldiak\nHitzaldia: “Teruel, dinosauro-iturria”\nUrriaren 20an, osteguna, arratsaldeko 19:00etan, Bilboko UPV/EHUko Bizkaia Aretoan, “Teruel: la mina de los dinosaurios” hitzaldia izango da, Conjunto Paleontológico […]\nLeonardo Torres Quevedo, ingeniari unibertsala. Bere garaiko asmatzaile miresgarriena\nUrriaren 24an, UPV/EHUren Bizkaia Aretoan (Abandoibarra 3, Bilbo) eskainiko da “Leonardo Torres Quevedo, ingeniari unibertsala. Bere garaiko asmatzaile miresgarriena” izeneko […]\nErronka energetiko berriak: olatu-energia\nAzken urteotan hedabideetan nabarmendu den gaia da energia. Honen arrazoiak askotarikoak dira, besteak beste, haren kostua edota ingurumenaren gaineko eragina […]


PDF (217 KB - 6 orri.)\nEBAZPENA, 2013ko maiatzaren 8koa, Toki Administrazioekiko Harremanetarako eta Administrazio Erregistroetako zuzendariarena. Ebazpen honen bidez, batera argitaratzen dira 2013. urterako lehiaketa arrunterako deialdiak, Euskal Autonomia Erkidegoko estatu gaikuntza duten Toki Administrazioko funtzionarioentzat gordeta dauden lanpostuak betetzeko.\nEnplegatu Publikoaren Oinarrizko Estatutuaren 2007ko apirilaren 12ko 7/2007 Legearen (aurrerantzean EPOE) bigarren xedapen gehigarriak gaitasun nazionala duten toki-administrazioko funtzionarioen erregimen berria aurreikusten du, eta autonomia-erkidegoei honako eskumenak esleitzen dizkie: bere lurralde-eremuan, lehiaketa arruntaren oinarri erkideak ezartzea; autonomi mailan ezarritako merezimenduetako bakoitzari dagokionez, puntuazio-portzentajea finkatzea; Autonomia Erkidegoko Hizkuntzaren ezaguerari buruzko merezimenduak zehaztea; eta lanpostuaren ezaugarriekin zuzenean lotuta dauden berariazko merezimenduak xedatzea.\nEra berean, EPOEaren hirugarren xedapen gehigarrian ezartzen da, Euskal Autonomia Erkidegoko eremuan, tokian tokiko lurralde historikoetako foru-erakundeek edo autonomia erkidegoko instituzio erkideek izango dituztela eskumen horiek; autonomia-erkidegoko arautegiak ezarritakoaren arabera.\nHalaber, EPOEaren zazpigarren xedapen iragankorrak xedatzen du Estatu osorako gaikuntza duten Toki Administrazioko Funtzionarioen Eskala egun arautzen duten xedapenek jarraituko dutela indarrean, harik eta funtzionario horien araubide juridikoa dela-eta Estatutu honen bigarren xedapen gehigarria garatzeko arauak onartzen ez diren arte.\nHorrela, uztailaren 29ko 1732/1994 Errege Dekretuak, Estatuko gaikuntza duten Toki Administrazioko funtzionarioentzat gordetako lanpostuen betetzeari buruzkoak, 13. artikuluan ezartzen du Herri Administrazioetarako Ministerioak (gaur, Ogasun eta Herri Administrazioaren Ministerioa), autonomia-erkidegoekin koordinatuta, deialdi bateratuaren eredua onetsiko duela, eta, horrekin batera, oinarri erkideak. Oinarri horiek eta Toki Entitateek lanpostu bakoitzerako onartzen dituzten oinarri berariazkoek bideratuko dituzte lehiaketa hauek. Horrela, Toki Entitateetako buruek lehiaketa arruntak egiteko deialdiak egingo dituzte, eta, egiteaz batera, tokian tokiko autonomia-erkidegora igorriko dituzte argitaratzeko.\nEuskal Autonomia Erkidegokoari dagokionez, 1732/1994 Errege Dekretuaren bosgarren xedapen gehigarriak aurreikusten du Errege Dekretu horren aplikazioa gauzatuko dela Toki Araubidearen Oinarriak Arautzen dituen apirilaren 2ko 7/1985 bigarren xedapen gehigarrian xedatutakoarekin bat etorriz. Xedapen horren zazpigarren paragrafoan ezartzen da Lurralde Historikoetako Foru Erakundeei dagokiela estatu gaikuntza duten Toki Administrazioko funtzionarioentzat gordeta dauden lanpostuak betetzeko lehiaketen deia egiteko ahalmena, beren lurraldeetarako baino ez direnean, eta bertako lanpostu hutsetarako. Deialdi horiek zein bere Lurralde Historikoko Aldizkari Ofizialean argitaratzeaz gain, Euskal Herriko Agintaritzaren Aldizkarian ere argitaratu ahal izango dira.\nHori guzti hori kontuan hartuta, Bizkaiko eta Gipuzkoako Lurralde Historikoetako Foru Erakundeek egin eta argitaratu dute 2013 urteko lehiaketa arrunterako deialdia Lurralde Historiko bakoitzean toki erakundeetan estatu mailako gaikuntza duten Toki Administrazioko funtzionarioentzat gordeta dauden lanpostu hutsak betetzeko. Arabako Foru Aldundiak, ordea, ez du 2013. urterako deialdia egingo, Toki-korporazioetako Alkate-Presidenteek adierazi baitute Estatu mailako gaikuntza duten Toki Administrazioko funtzionarioentzat erreserbatutako lanpostu hutsak hornitzeko aurtengo lehiaketa arrunterako deialdia egiteko asmorik ez daukatela.\nAdierazitako guztiaren arabera, Herri Administrazio eta Justizia Sailaren egitura organikoa eta funtzionala ezartzen dituen apirilaren 9ko 188/2013 Dekretuaren 10. artikuluak ematen dizkidan eskumenetaz baliatuz, honako hau\nLehenengoa.– Argitaratzea Foru Aldundietako organo eskudunek egindako deialdiak, 2013. urteko lehiaketa arrunterako, Bizkaiko eta Gipuzkoako Lurralde Historiko bakoitzeko toki erakundeetan estatu mailako gaikuntza duten Toki Administrazioko funtzionarioentzat gordeta dauden lanpostu hutsak betetzeko. Honako deialdi hauetan daude lehiaketak eraenduko dituzten oinarri komunak eta Toki Entitateek onartu dituzten berariazko oinarriak:\na) Bizkaiko Lurralde Historikoa: Lehendakaritzaren Foru Diputatuaren martxoaren 25eko 2176/2013 Foru Agindua, Bizkaiko Lurralde Historikoko toki erakundeetan estatu mailako gaikuntza duten Toki Administrazioko funtzionarioentzat gordeta dauden lanpostu hutsak betetzeko 2013 urteko lehiaketa arrunterako deialdia egiteari buruzkoa (BAO, 63. zk., 2013ko apirilaren 3koa).\nb) Gipuzkoako Lurralde Historikoa: Foru Administrazioko eta Funtzio Publikoko Departamentuko Foru Diputatuaren 2013ko martxoaren 14ko Foru Agindua, Estatu mailako gaikuntza duten Toki Administrazioko funtzionarioentzat erreserbatutako lanpostu hutsak hornitzeko lehiaketa arruntetarako deialdiak egitekoa (GAO 57. zk., 2013ko martxoaren 22koa); hutsen zuzenketa 61. zenbakiko GAOan, 2013ko apirilaren 2koan.\nBigarrena.– Lehiaketetan parte hartzeko eskaera-orriak aurkezteko epea egutegiko hamabost egunekoa izango da, agindu hau Euskal Herriko Aldizkari Ofizialean argitaratu eta biharamunean zenbatzen hasita.\nHirugarrena.– Eskatzen diren betekizunak eta merezimenduak ebazpen honen egunean bete beharko dira.\nLaugarrena.– Deialdi hauetan baloratzeko merezimendu orokorrak dira Estatu osorako gaikuntza duten funtzionarioen erregistroan ebazpen honen egunean akreditatuak eta inskribatuak; kontuan hartuko den merezimenduen banan-banako zerrenda da Eusko Jaurlaritzako Toki Administrazioekiko Harremanetarako eta Administrazio Erregistroetako Zuzendaritzan (Donostia, 1-01010 Vitoria-Gasteiz) dagoena. Lehiakideek ezin izango dute beste egiaztagiri gehigarririk aurkeztu, ezta epaimahaiak bestelako balioespenik egin ere.\nMerezimendu orokor hauek ere kontsultatu ahal izango dira ondorengo interneteko helbidean: www.jusap.ejgv.euskadi.net Jardun-arloak atalean, Toki Araubidea azpiatalean.\nBosgarrena.– Agindu honen eranskinean Foru Aldundiek egindako deialdietan jasotzen dira Estatu-mailako gaikuntza duten toki-administrazioko funtzionarioentzat gordetako lanpostu hutsak, lehiaketa arrunterako deialdi bidez betetzekoak. Lanpostu horiek dira Agindu honen eranskinean agertzen direnak.\nSeigarrena.– Foru Aldundiek egindako deialdietan daude Toki Erakundeek onartu dituzten berariazko oinarriak zeinetan agertzen diren lanpostuen ezaugarriak eta merezimendu bereziak.\nZazpigarrena.– Lehiaketan parte hartzeko eskaera-orria eta destinoak esleitzeko lehentasun-hurrenkeraren eredua argitaratuta daude Foru Aldundiek egindako deialdietan agertzen diren eranskinetan.\nHonako ebazpen honetan eta Foru Aldundien deialdietan aurreikusi ez diren gaietan oinarritzat hartuko dira Estatu-mailako gaikuntza duten toki-administrazioko funtzionarioei buruzko araudian ezarritakoa, eta erabilgarri izan litezkeen gainerako lege- edo arau-xedapenak.


Argizaria leuntzeko- Bellinwax\nBellinwax harria leuntzeko argizaria babes argizaria berezia da, gainazala argia eta distiratsua da. Aspaldiko marmolarekin eta granitoarekin leuntzeko gai da. Edozein harri egokia da.\nPAG leuntzeko hauts horia (5 Extra)\nMarmolezko, harrizko, travertinoko, paladioko eta granulazko zoruak lixatu ondoren leuntzeko hautsa. 5 hauts estra distira naturala ematen dio marmolezko gainazaleei filmak sortu gabe, marmolari distira naturala ematen dio, baita urak eta zikinkeriarekiko oso iragazkorrak ez diren gainazalak ere, garbiketa errazagoa izan dadin.\nLeuntzeko hauts horia -YP\nMarmola berritua alkalinoagoa eta zikinagoa da, leuntzeko hautsa azido motaz egina dago, azidoaren eta alkalien neutralizazioan eta garbiketan zeregina izan dezake, gainazala distira eta garbitasuna izan dezan. Erosi ondoren, gainazal eskaseko marmolaren distira hobetu.\nMR2 marmolaren mantentze-lan ezaguna da, berriro kristalizatzeko eta lurreko gainazala egunero mantentzeko. Azalaren higadura azkar konpon dezakete eta gainazalaren distira handitu.\nMR3 marmolaren gainazala kristalizatzeko eta leuntzeko erabiltzen den marmolaren zainketa intentsiboko produktua da. Marmolaren gainazalaren distira azkar berreskura dezake, gainazalaren dentsitatea eta higaduraren erresistentzia hobetu. MR3 aldizka erabili marmol zorua mantentzeko, gastatutako marmol gainazaleko marradurak modu eraginkorrean konpontzen, azaleko distira berreskuratzen eta argitasuna hobetzen laguntzen du.\n2501 NCL kristalizatzaile klasikoa da, zaharberritze sistema marmol, terrazzo eta kareharrizko zoruak leuntzeko sistema erabiltzeko erraza izan da. Crystallizer Spray N 'BUFF-ek oso leuntze handia sortzen du. Berreskuratu berri den gainazalak marradurak eta marradurak jasango ditu. Zaharberritutako azalera hau oso iraunkorra izango da. Crystallizer Spray N 'BUFF lehortu egiten da lehertu ahala eta, beraz, ez du garbiketa nahasirik behar.\nMarmolezko eta terrazozko zoruetarako kristalizatzailea –AGUILA CR-2\nCR-2 - marmolezko eta terrazozko zoruetarako zigilatzaile-kristalizatzaileak distira iraunkor eta erresistentea eskaintzen du, zorua itxita eta babestuta mantentzen du denbora luzez.


norabidea 2019 | norabidea • barrixe\nnorabidea, berrikuntzak Bizkaiko enpresetan duen garrantziari buruzko inkesta, Barrixek urtero egiten duen azterketa bat da, bere bitartez aztertzeko nolako harremana duten Bizkaiko enpresek berrikuntzarekin, zein profil duten enpresa berritzaile eta ez-berritzaileek, zein esparrutan ari diren lanean eta zein neurritaraino betetzen diren hasierako igurikapenak.\nnorabidea 2019 completo\nnorabidea 2019 resumen eusk\n+ norabidea 2019 resumen cast\ninnovacion empresa exportadora 2019\n❝ Bizkaiko enpresen %57,1ek berrikuntzaren bat egin dute 2018an. ❞\n❝ Bizkaiko enpresen %34,1ek berrikuntza-maila handia edo oso handia dute. ❞\nBizkaiko Berrikuntzaren Indizea\n❝ Bizkaiko Berrikuntzaren Indizeak dio enpresen %34,1ek berrikuntza-maila handia edo oso handia dutela. ❞\n❝ Antolakundeen %62,1aren iritziz, berritzeko hartu duten erabakia arrakastatsua izan da ❞\n❝ Berritu duten enpresen %77,6k fakturazio handiagoa dute. ❞\n❝ Berritu duten enpresen %16,6k produktu edo zerbitzu berriak garatu dituzte merkaturako. ❞\n❝ Enpresen %22,1ek metodoren bat erabiltzen dute beren berrikuntzak, ideiak edo ezagutzak babesteko. ❞\n❝ Bizkaiko enpresen %40,9 lankidetzan aritu dira azken urtean. ❞\n❝ El 62,1% de las organizaciones que han innovado está satisfecha con los objetivos alcanzados ❞\nBizkaiko hamar enpresatik seik ekimen berritzaileak garatu dituzte 2018an\nAntolakundeen %62,1 gustura daude lortutako helburuekin eta %77,6k fakturazio handiagoa dute.\nBizkaiko enpresen %57,1ek adierazi dute berrikuntza-jardueraren bat egin dutela 2018an. Datu horien arabera eta aurreko urtearekin konparatuta, dezelerazio bat gertatu da, enpresa berritzaileen tasa portzentajezko 3,6 puntu jaitsi delako.\nInkesta honen oinarri den eta enpresetako berrikuntza-jardueraren sistematizazio-gradua neurtzen duen Bizkaiko Berrikuntzaren Indizearen arabera, enpresen %34,1ek berrikuntza-maila handia edo oso handia dute.\nNorabidea 2019 txostenean bada beste ondorio garrantzitsu bat, antolakundeen %62,1ek uste baitute berritzeko hartutako erabakia arrakastatsua izan dela. Hona hemen lortu dituzten emaitzak: kalitate hobea (%81,1), fakturazio handiagoa (%77,6), eta bezeroen premiei arinago erantzuteko gaitasuna (%74,9).\nInplementatutako berrikuntzen tipologiari dagokionez, berrikuntza teknologikoen artean aipatzekoak dira: produkzio prozesuen hobekuntza (%28,4), merkaturako produktu berriak (%28,4) eta produkzioko teknologia berriak (%28,2). Eta berrikuntza ez-teknologikoen artean (marketinekoak edo antolakuntzakoak) hauek nabarmentzen dira: kudeaketa praktika berriak edo hobetuak (%10,3), antolakuntzako aldaketak (%7,8), eta sustapen eta komunikazio era berriak (%7,1).\nENPRESA BERRITZAILEEN EZAUGARRIAK\nAzterlanak Bizkaiko berrikuntza-jarduera sistematizatuaren hainbat aldagai identifikatzen ditu. Honelako enpresek garatzen dituzte berrikuntza-jarduerak:\nenpresa sortu berriek eta beren negozio-zikloa hastapenetan dutenek,\n50 eta 100 langile bitartean dauzkatenek,\nnagusiki zerbitzuen sektorekoek,\nenpresa esportatzaileek, fakturazio-portzentajea kontuan hartu gabe.\nberen jarduerak garatzeko laguntza publikoak jasotzen dituztenek,\nberrikuntzak gauzatzeko beste konpainia edo erakunde batzuekin lan egiten dutenek,\nI+G+B-ko langileak dituztenek,\ninplementatutako ekintzekin beren igurikapenak ase dituztenek.\nBizkaiko enpresen %40,9 lankidetzan aritu dira azken urtean. Horrelako lankidetza-akordioak dauzkaten enpresen tasa berdin mantendu da azken hiru ekitaldietan, beraz, esan genezake funtzionatzeko modu hori ohikoa dela enpresen artean.\nBerritzaile eta ez-berritzaile bezala sailkatutako enpresen desberdintasun handienetako bat da ez-berritzaleek berritzaileek baino askoz gutxiago parte hartzen dutela eragile teknologiekiko lankidetzetan. Alde hori nabarmena da baita ere Unibertsitateekiko lankidetzan.\nProduktu edo zerbitzu berriak edo hobetuak diseinatu eta garatzea (%36,4).\nProduktu edo zerbitzu berrien kontzeptuak eta ideiak sortzea (%30,5).\nEta merkatu berriak garatzea (%29,2).\nOro har, enpresek emandako datuek erakusten dute lankidetzaren helburuak gainditu edo ase direla. Enpresen %4,6k bakarrik esan dute lankidetzak ez diela lagundu beren helburuak lortzen.\nBeste muturrean daude 2018an inolako berrikuntza-jarduerarik egin ez duten enpresak, %42,9 alegia.\nEnpresa talde horretako konpainia gehienek berriro adierazi dute beren ustez ez dela beharrezkoa ekimen berritzaileak egitea, batzuek ez dutelako premiarik ikusten, beste batzuek pentsatzen dutelako ez dagoela ondasun eta zerbitzu berritzaileen eskaerarik, eta besteek, aldiz, berrikuntzaren kostuagatik.\nBerritzen ez duten enpresen %64,8k diote nolabaiteko laguntzak (dirulaguntzak, orientazioa, zerbitzu teknologikoak, e.a.) beharko lituzketela egoera hori aldatzeko.


Busy Man Factory Fabrikatzailea Design Microfiber Impresos Yoga Beach Toallak pertsonalizatua For\nHasiera > Produktuak > Beach Toallak > Yoga Beach Toallak > Microfiber Impresos Yoga Toallak\nMicrofiber Impresos Yoga Toallak\nColor Textile profesionala Microfiber inprimatutako yoga eskuoihal fabrikatzailea, hornitzeko Microfiber inprimatutako yoga eskuoihal fabrika prezioa da, ongietorria handizkako fabrika fabrikazioa Microfiber inprimatutako yoga eskuoihal kontsultatzeko. Cotton inprimatzeko digital toalla erabilerak orraztu oihal kotoia pertsonalizatua, inportatutako tinta berdea inprimatutako da, colorfastness handiko eta handiko kolore tasa batekin. hem lau quilting metodoa alboetan egina. Produktua digitala inprimatzeko toalla zuzeneko ihinztatze-prozesuan hartzen. toalla gainean eredua biziak eta bizia da, kolore distiratsua da, eskua eroso sentitzen, eta zaintzaile zure azalaren hazbeteko egilea da.\nMicrofiber Impresos Yoga Toallak ezaugarriak\nMicrofiber Impresos Yoga Toallak parametroak\nProduct name busy man Factory manufacturer design Microfiber printed Yoga beach towel for Custom\nPrinting Mould NO ART SPACE FOR KIDS\nColor Textile da profesionala China Microfiber inprimatutako yoga eskuoihal fabrikatzailea, hornitzeko kalitate handiko amp; fabrika prezioa merkea fabrika fabrikazioa Microfiber inprimatutako yoga eskuoihal, nahi baduzu handizkako kalitate handiko amp da; fabrika prezioa Microfiber inprimatutako yoga eskuoihal, ongietorria handizkako fabrika fabrikazioa Microfiber inprimatutako kontsultatu yoga eskuoihal doan prezioa.\nAplikazioa eta salmenta ondoko Microfiber Impresos Yoga Toallak Zerbitzuko\nkolore inprimatzeko fastness eragiten faktore batzuk inprimatutako toalla ekoizteko ohitura aurkitu ziren. Orain guztion bizi-baldintzak onak dira, eta gauza erabiltzen dute gero eta goi-end lortzean. Hala ere, baita bizi-hobekuntza, produktuak erabiltzeko baldintzak dira, halaber, goi-mailako eta goi-mailako lortzean. Bereziki, ez direla hertsiki beraiek kontaktuan horiek produktu gehiago zorrotzak. Egungo arropa, toallak, eta bainu eskuoihalak, aniztasuna, urradura-erresistentzia, eta kolore handiko fastness dagokienez gai guztiak kontsumitzaileek arreta jartzea dira.\nArtikulu hau kolore fastness hitzaldiak. inprimatutako toalla ekoizteko ohitura, hainbat faktore kolore inprimatzeko digital aktiboaren fastness eragiten duten aurkitu dugu. Dezagun begirada bat hartu.\n1. oihal-azalera zakarra da\nopari eskuoihal ohitura har, unfixed tinta colorfastness pobrea arrazoi nagusia da. baldintza lehor azpian, gainazal zakarra ehun horiek erraz ehotzeko tindagai, pinturak edo beste koloreko material ehunaren gainazalean metatutako lehor marruskadura erabiltzen bada. Down, hala nola igurzten kolore fastness gehiago murriztu.\n2. tinta erreaktiboa egitura eragina\nOrain zuntz tindatutako jauziak denean ezabatzen, bertan txiki-txiki koloreko zuntz partikulak osatzen du, hau da, litekeena zati ehuna, eta horrek ere bustitzen kausa transferitu.\n3. kolore sakonera eragina\ninprimatzeko pertsonalizatua eskuoihal batean, da aurkitu kolore fastness hori hurbiletik tindaketa sakonera lotutako erreaktiboa tindatutako oihal igurzten bustitzeko. Horien artean, koloratzaile gainsaturazioak faktore garrantzitsu gehienak denean tindaketa da. tindaketa ilun kolorea erabili koloratzaile kontzentrazioa handiagoa izango da, baina ezin du saturazioa balioa gainditu, gehiegizko tinta ezin dira zuntz konbinatzen delako, baina soilik ehunaren gainazalean metatu flotatzen kolore bat osatzeko, serio bustia igurzten ehunaren, zein kolore pertsonalizatua inprimatutako eskuoihal fastness izango du eragina fastness eragiten.\n4. oihal egituraren eragina\nOihal-egitura eta azalera morfologia eraginpean colorfastness on dagokionez, izan ere, denek ez askoz arreta. Oihal egitura nahiko solteak delako, argi-pisua ehuna egingo partzialki marruskadura burua presioa eta marruskadura ekintza pean mugimendua irrist, marruskadura erresistentzia beraz, handitu egiten da.\n5. softener eragina\nSofteners, denek gogoratu behar ez dagoela apur bat gehiago, gure digital zuzeneko spray opari toalla ere egingo pertsonalizatua erabili beharko luke. softener lubrifikatzailearen efektua duten marruskadura koefizientea murrizten eta tinta eragozten off erortzen dira. kationiko softener, gainera anioniko tinta batekin laku bat osatu ahal izango da, eta koloratzaile ez da erraz askatuta. Baina nahi colorfastness ona, kalitate handiko aktibo digital inprimatzeko tinta izan da, tinta zenbatekoa eskaintzaren barruan egon beharko luke ehunaren hori jasan ahal izango da, baita zentzuzko lurrunetan eta garbiketa egokia eta soaping gisa. Softeners eta finkatzeko agente erantsi ahal izango dira, behar bezala. Baina ez gehitzeko gehiegi softener ur eskuoihal xurgatzen eragina izango duelako.\nHot Tags: China Microfiber inprimatutako yoga eskuoihal, kalitate handiko, fabrika prezioa, fabrikatzaileak, hornitzaileak, Saltzeko, handizkako.\nEhungintza Jacquard Bath Toallak


Alberto Catalán - Wikipedia, entziklopedia askea.\nNafarroako Parlamentuko lehendakaria\nCorella, 1962ko azaroaren 7a (59 urte)\nNafar Herriaren Batasuna\nAlberto Catalán Higueras (Corella, 1962ko azaroaren 7a) nafar politikaria da. Gaur egun, Nafarroako Parlamentuko presidentea da.\nNafarroako Unibertsitatean farmatzian lizentziaturik, 1987an UPNn sartu zen. Bi urte geroago, alderdiko gazteriaren presidenteorde bihurtu zen. Azaroan Juan Ojembarrena presidenteak dimititu ostean, presidente izendatu zuten Catalan. 1991an berriro hautaturik, 1994 arte jarraitu zuen karguan.\nParlamentuan 1991n sartu zen lehen aldiz. Berriz, 1995ean hautatuta atera zen, eta 1996ko irailean Miguel Sanzek Nafarroako lehendakaritza lortu ostean, Alberto Catalan taldeko bozeramaile bilakatu zen. Hurrengo legegintzaldian kargua errepikatu zuen. 2001eko otsailean Rafael Gurrea ordezkatu zuen alderdiko Idazkaritza Orokorrean, eta 2005eko martxoan, berriro atera zen hautaturik. 2003ko hauteskundeen ostean, Tokiko Administrazio sailburua eta Gobernuko bozeramailea izan da.\nIX.ko Nafarroako Gobernua (2007-2011)\nJavier Caballero Martínez (Lehendakaritza, Justizia eta Barnea)\nÁlvaro Miranda Simavilla (Ekonomia eta Ogasuna)\nAlberto Catalan Higueras (Erakundeekiko Harremanak eta Gobernuaren eleduna)\nAmelia Salanueva Murgialdai (Toki Administrazioa)\nCarlos Perez-Nievas Lopez de Goikoetxea (Hezkuntza)\nMaria Kutz Peironcely (Osasuna)\nBegoña Sanzberro Iturriria (Landa Garapena eta Ingurumena)\nMaria Isabel Garcia Malo (Familia, Gazteria, Kirol eta Gizarte Gaiak)\nJuan Ramón Corpas Mauleón (Kultura eta Turismoa – Vianako Printzea Erakundea)\nLaura Alba Cuadrado (Herri Lan, Garraio eta Komunikazioak)\nJosé Carlos Esparza Sáez (Lurraldearen Antolamendua eta Etxebizitza)\nJosé María Roig Aldasoro (Berrikuntza, Enpresa eta Lana)\nNafarroako Gobernuko sailburuak\nNafarroako Parlamentuko lehendakariak\nNafarroako parlamentariak 2015-2019ko legegintzaldian\nNafarroako parlamentariak 2007-2011ko legegintzaldian\nNafarroako parlamentariak 2003-2007ko legegintzaldian\nNafarroako parlamentariak 1999-2003ko legegintzaldian\nNafarroako parlamentariak 1995-1999ko legegintzaldian\nNafarroako Gobernuko bozeramaileak\nOrriaren azken aldaketa: 22 ekaina 2021, 14:01.


“Arrastiak Faktorian”, kultur jarduerak eta tokiko elikadura ekologikoa eskutik - Aiaraldea - Aiaraldea.eus\nErredakzioa 2019-09-12 13:02\nEkimenaren kartela. / Aiaraldea Ekintzen Faktoria\n“Obrengatik irekita”. Aiaraldea Ekintzen Faktoria Laudioko Industrialdean erreformatzen ari den pabilioian sei kultur jarduera garatuko dira iraila eta urriko beste horrenbeste ostiraletan. Musika, bertsolaritza eta zinema ekitaldiak programatu dituzte Faktorian, tokiko elikagai eta edari ekologikoekin batera gozatzeko.\nIrailaren 20tik urriaren 25era bitarteko ostiral guztiak kulturaz jantziko dituzte Aiaraldea Ekintzen Faktoriako lagunek. Laudioko Industrialdean erreformatzen ari diren pabilioia publiko zabalari ireki nahi diote, proiektua ezagutzera eman eta egitasmoa babestuko duten herritar berriak gerturatzeko asmoz. "Askotan entzun edo ikusten dugu 'itxita obrengatik' kartela han eta hemen, guk 'obrengatik irekita' gaudela aldarrikatu nahi dugu" adierazi du Gartzen Garaio Faktoriako kide eta obraren koordinatzaileak.\nSei ostiral hauek kulturaz eta elikaduraz jantziko dituen zikloaren asmoa proiektuaren berri ematea dela azaldu du Garaiok, "obren ostean Faktoria izango den 750 metro karratuko espazioan egunerokotasunean aurkituko ditugun bi osagairekin egin nahi dugu ekimena: kulturarekin eta tokiko elikagai ekologikoekin".\nKultur afariez gainera, bertaratzen diren herritarrek obra lanen jarraipena egiteko aukera izango dute, bai eta euskarak eskualdean izango duen plaza berri horretan kokatuko diren azpiegitura, espazio eta proiektuak ezagutzeko beta ere. "Ohartu gara herritar gehienek ez dutela proiektua ezagutzen, eta dinamika hau baliatu nahi dugu egitasmoa jendarteratzeko". Dena ondo bidean obra lanak udaberrian amaitzea aurreikusi dute Aiaraldea Ekintzen Faktoriako kideek, baina horretarako eskualdeko herritarren sustengua behar dutela azaldu dute; "anbizio handiko proiektua da, inbertsio ekonomiko handia eskatzen duena, eta horri guztiari aurre egiteko ezinbestekoa dugu proiektuari denbora eta sustengu ekonomikoa emango dioten herritarren kopurua handitzea".\nArrastiak Faktorian zikloa\nEuskal Herri guztiko hainbat kulturgilek beteko dute udazkenaren etorrerarekin batera Faktoriaren oholtza. Musika, bertsolaritza eta zinema ekitaldiekin batera, bertaratzen diren herritarrek tokiko elikagaiekin egindako afari eta edariez gozatu ahal izango dute. Garaiok azaldu duenez, "eskaintza eskuragarria izango da: 7 euroren truke, jarduerarako sarrera, hanburgesa edo pizza eta patata frijituak eskainiko ditugu, eta afaldu nahi ez duenak 3 euroko sarrera ordaindu beharko du". Afariko osagai guztiak tokikoak eta ekologikoak izango dira, bai eta zerbitzatuko den edaria ere, garagardo artisauak eta zuku zein ardo ekologikoak eskainiko baitituzte. Era berean, aukera barazkijalea ere eskainiko da.\nEmanaldiak iluntzeko 20:00etan hasi eta 22:30ean amaituko dira, eta haurrek ez dute sarrerarik ordaindu behar izango. Jakinarazi dutenez, sarrerak ez dira aldez aurretik salduko.


Unibertsitateko prestakuntza dualerako kontratua – Bizilan\nUnibertsitateko prestakuntza dualerako kontratua\nAlternantziako prestakuntza kontratura egokituko da\n2022ko martxoaren 30etik aurrera\nAlternantziako prestakuntza kontratua\n2021erako Aurrekontu Orokorren Legearen 36. azken xedapena\nLangileen Estatutuaren 11.3 artikulua\n2021erako Aurrekontu Orokorren Legeak, bere 36. azken xedapenean, prestakuntza kontratu berri bat ekarri du. Hau Langileen Estatutuan islatu da, 11.3. artikuluan. Izan ere, artikulu horretan prestakuntza kontratuak arautzen dira: praktika kontratua (11.1) eta prestakuntza eta ikasketa kontratua (11.2.). Bi kontratu hauek izan dira momentura arte existitzen ziren prestakuntza kontratu bakarrak. Orain, beraz, hirugarren bat sartu da jokoan.\nIzan kontuan, hauetaz gain, bekarioen figura ere badaukagula, gazteak kontratatzeko edo, hobeto esanda, ez kontratatzeko, baina lanean doan edo oso merke eduki ahal izateko. Adi! ez nahastu praktika kontratua enpresa batean kurrikulum barruko edo kanpoko praktikak egitearekin edo bekario moduan egotearekin. Azken hauetan ez daukagu kontratu baten babesik, abusuzko jokabideak baino. Honela, oso ohikoa da, esaterako, udan honelako eskaintzak ateratzea, besteak beste, banka edo prentsa moduko sektoreetan, plantilako langileen oporrak gazteek doan ordezka ditzaten.\nBada, badirudi unibertsitateko prestakuntza dualerako kontratua bekarioen harira datorrela, hau da, abusuzko lan harreman horiek (edo horietako batzuk) zelan edo halan arautzera. Baina, jakina, kontratu berri bat sortze hutsak, ez badago ikuskaritzarik eta praktikak babes juridiko-laboralik gabe egitea baimendurik jarraitzen badu, ez da ezeren konponbidea. Are gutxiago, kontratu prekarioa bada sortzen dutena.\nIkusteko dago kontratu berri honen nondik-norako zehatzak zeintzuk izango diren, Estatutuan gehitu bada ere, bere araudia oraindik garatzekotan baitago.\nMomentura arte dakiguna:\n• Unibertsitateak eta “erakude kolaboratzaileak” lankidetza hitzarmena sinatuko dute. Kontratua marko horretan gauzatu beharko da. Beraz, unibertsitateak ikuskatu beharko lituzke kontratu horiek edo, ikuskatzen ez baditu ere, behintzat, jakinaren gainean egon beharko da. Esan nahi baita, enpresa batek ezingo ligukela honelako kontraturik eskaini bere kabuz eta unibertsitatearekin hitzartu gabe.\n• Ikasketak eta lana uztartuko direla dio eta enpresak ere prestakuntza eman beharko duela. Ikusteko dago zelan egituratuko den hau. Prestakuntza eta lana alternantzia erregimenean izango dela besterik ez dakar.\n• Enpresak ematen duen prestakuntza zelan finantziatu eta langileak ze soldata izango duen ere badagoela arautzeko dio Legeak:\n– Enpresak, hortaz, finantziaturik egongo dira guri horrelako kontratu bat egiteagatik. Suposa dezakegu kotizazio sozialetatik salbuetsita egongo direla (hau da, enpresak ez dituela ordainduko dagozkion kotizazio sozialak eta langile guztion artean ordainduko ditugula) eta baliteke, enpresak prestakuntza ematen omen digunez, subentzioren bat ere jasotzea.\n– Soldata: hitzarmenak ezartzen duenaren arabera kobratu beharko genuke, baina hau ere ikusteko dago. Edozelan, ezin izango da lanbidearteko gutxieneko soldata baino baxuagoa izan.\nBestetik, lan efektiboa baino ez genuke jasoko. Honela, jardunaldiaren %75 lanean egingo bagenu eta gainontzeko %25 prestakuntzan, lan efektiboko %75 baino ez genuke kobratuko.\nLaburbilduz, negozio ona enpresarako: soldata txikiagoa ordainduko liguke, seguruenik ez luke gugatik kotizazio sozialik ordainduko eta, gainera, baliteke egiten duen kontratu bakoitzagatik enpresak subentzioren bat jasotzea. Gainera, “prestakuntzarako” beste kontratuetan bezala, enpresek langile horiek gerora plantilan kontratazeko konpromisorik ez da egongo, askoz onuragarriago izango zaielako beste ikasle bat egoera berean hartzea.\nHasieran esan bezala, prestakuntzarako beste kontratu bi existitzen dira honezkero:\n– Praktika kontratua\nPraktika kontratua titulazioa daukan jendeari egin behar zaio. Gehienetan gazteei egiten bazaie ere, ez dauka adin mugapenik. Hori bai, titulua atera eta hurrengo bost urteetan egin behar da derrigor.\n– Prestakuntza eta ikasketa kontratua\nPrestakuntza eta ikasketa kontratua lanpostu horretarako titulaziorik ez daukatenei begirakoa da. Suposatzen da prestakuntza praktiko eta teorikoa jaso behar dugula. Prestakuntza teorikoa enpresak berak eman behar digu edo, bestela ikasketa zentroan jaso behar dugu.\nKontratu mota honek lanbide heziketa dualarekin lotura dauka eta, beraz, badirudi orain, kontratu berri honekin unibertsitatean ari diren ikasleentzat antzeko kontratu prekario bat sortu nahi omen dutela. Kontratu prekarioa diogu enpresek lanpostuak merkeago betetzeko erabili ohi dituztelako, prestakuntzari kasu handirik egin barik edo langilea ikasketekin zerikusi handirik ez daukaten funtzioetarako erabilita.\nHau da, enpresek langile merkeagoak lortu ahal izango dituzte unibertsitateari eskatze hutsarekin. Eta ikusteko dago ze nolako kontrola egingo den unibertsitateetatik abusuak ekiditeko.\n⇒ Azken iruzkin bat: Bolonia prozesutik hona (derrigorrezko presentzialitatearekin, ECTS kredituekin eta abarrekin) ikasketa unibertsitarioak egin bitartean lan egin ahal izatea galarazi ziguten praktikan eta, hortaz, ikasketak ordaindu ezin zituzten hainbat eta hainbat lagun unibertsitatetik kanpo utzi zituzten. Orain, kontratu berezi bat sortu dute ikasi bitartean lan egin dezagun, hori bai, kontratu arrunt batekin baino egoera askoz kaskarrago batean guretzat eta askoz onuragarriagoan enpresentzat.\nPrestakuntza eta ikasketa kontratua\nBekarioak eta praktikak\nBekarioa bazara, zelan jakin zure egoera iruzurrezkoa ote den?\nAre You a Human?9 + 7 =


AGINDUA, 2020ko urtarrilaren 29koa, Kultura eta Hizkuntza Politikako sailburuarena, 2020ko ekitaldian dirulaguntzak emateko araubidea arautzen eta iragartzen duena, kultura-arloko sorkuntza-lanetarako. - Eusko Jaurlaritza - Euskadi.eus\n2. artikulua Modalitateak eta baliabide ekonomikoak.\n3. artikulua Onuradunak izateko bete beharreko baldintzak.\n4. artikulua Emateko prozedura.\n5. artikulua Laguntzen kudeaketa.\n6. artikulua Eskabideak aurkeztea.\n7. artikulua Eskabidearekin batera aurkeztu beharreko agiriak eta betekizunak egiaztatzea.\n8. artikulua Erantzukizunpeko adierazpenak.\n9. artikulua Akatsak zuzentzea.\n10. artikulua Balorazio-batzordeak.\n11. artikulua Ebazpena.\n12. artikulua Dirulaguntzen bateragarritasuna.\n14. artikulua Dirulaguntzak ordaintzea.\n15. artikulua Sormen-lana aurkezteko epea.\nII. KAPITULUA ANTZERKIRAKO TESTUAK SORTZEKO LAGUNTZAK\n17. artikulua Diruz laguntzeko moduko arloak.\n18. artikulua Eskabidearekin batera aurkeztu beharreko agiriak.\n19. artikulua Laguntzen zenbatekoak eta mugak.\n20. artikulua Esleipen-irizpideak.\nIII. KAPITULUA ZINEMARAKO GIDOIAK SORTZEKO LAGUNTZAK\n21. artikulua Diruz laguntzeko moduko arloak.\n22. artikulua Eskabidearekin batera aurkeztu beharreko agiriak.\n23. artikulua Laguntzen zenbatekoak eta mugak.\n24. artikulua Esleipen-irizpideak.\nIV. KAPITULUA MUSIKA-KONPOSIZIOETARAKO LAGUNTZAK\n25. artikulua Diruz laguntzeko moduko arloak.\n26. artikulua Eskabidearekin batera aurkeztu beharreko agiriak.\n27. artikulua Laguntzen zenbatekoak eta mugak.\n28. artikulua Esleipen-irizpideak.\nV. KAPITULUA GAZTEEI ZUZENDUTAKO EUSKARAZKO LITERATURA-TESTUAK SORTZEKO LAGUNTZAK\n29. artikulua Diruz laguntzeko moduko arloak.\n30. artikulua Eskabidearekin batera aurkeztu beharreko agiriak.\n31. artikulua Laguntzen zenbatekoak eta mugak.\n32. artikulua Esleipen-irizpideak.\nVI. KAPITULUA EUSKARAZKO IPUIN ETA NOBELA MOTZAK SORTZEKO DIRULAGUNTZAK\n33. artikulua Diruz laguntzeko moduko arloak.\n34. artikulua Eskabidearekin batera aurkeztu beharreko agiriak.\n35. artikulua Laguntzen zenbatekoak eta mugak.\n36. artikulua Esleipen-irizpideak.\nVII. KAPITULUA KOREOGRAFIA-SORKUNTZARAKO LAGUNTZAK\n37. artikulua Diruz lagundu daitezkeen eremuak.\n38. artikulua Onuradunek bete beharreko eskakizunak.\n39. artikulua Eskabidearekin batera aurkeztu beharreko dokumentuak.\n40. artikulua Laguntza hauen zenbatekoak eta mugak.\n41. artikulua Esleipen-irizpideak.\nDirulaguntza hauetarako, guztira, 354.000 euro daude jarrita.\nZenbateko globala honela banatuko da deialdiko laguntza-moten artean:\n52.000 euro, antzerkirako testuak sortzeko.\n104.000 euro, zinemarako gidoiak sortzeko.\n64.000 euro, musika-konposizioak sortzeko.\n40.000 euro, gazteei zuzendutako euskarazko literatura-testuak sortzeko.\n40.000 euro, euskarazko ipuin eta nobela motzak sortzeko.\n54.000 euro, koreografiak sortzeko.\nEskaerarik ez egoteagatik edo baldintzak ez betetzeagatik modalitateetako batean ezarritako zenbatekoa agortzen ez bada, Kultura Sustatzeko zuzendariak proposatu ahal izango dio Kulturako sailaburuordeari soberako kopurua beste modalitate batera eskualdatzeko, oraindik ebatzi gabe badago ere. Kasu horretan, lehentasuna izango du eskatutako zenbateko globalaren eta hasierako zuzkiduraren arteko desoreka handiena duen modalitateak.\nProiektuak bertsio originalean aurkeztu beharko dira, eta ezingo dira itzulpenak izan.\nAgindu honetan aurreikusitako dirulaguntzak jaso ahal izateko, zerga-betebeharrak eta Gizarte Segurantzarekikoak egunean izan behar dira.\nAgindu honetan aurreikusitako dirulaguntzak jasotzeko eskatzaileak ez du izan behar dirulaguntza edo laguntza publikoak eskuratzeko aukera ukatzen dion zigor administratibo edo penalik, ezta dirulaguntzak jasotzeko legezko debekurik ere, sexu-bereizkeriaren ondoriozkoak barne, Emakumeen eta Gizonen Berdintasunerako otsailaren 18ko 4/2005 Legearen azken xedapenetatik seigarrenaren arabera.\nDirulaguntza horiek emateko eta, bidezkoa denean, ordaintzeko ezinbestekoa izango da amaituta egotea Euskal Autonomia Erkidegoko Administrazio Orokorrak eta haren erakunde autonomoek emanda dituzten izaera bereko laguntzen edo dirulaguntzen arloan hasi eta oraindik izapidetzen ari diren itzulketa- edo zehapen-prozedura guztiak. Dirulaguntza horiek emateko eta, bidezkoa denean, ordaintzeko, halaber, ezinbestekoa izango da halako prozeduretan jasotako dirulaguntzak itzultzea, baldin eta itzulketa-prozeduraren bukaeran hala eskatzen duen ebazpena ematen bada.\nDeialdi honetako dirulaguntzak jasotzeko, onuradunek ezin izango dute izan Dirulaguntzei buruzko azaroaren 17ko 38/2003 Lege Orokorraren 13.2 eta 3 artikuluetan ezarritako beste debekurik.\nDeialdi honen baitan, eskatzaile berak ezin izango du lortu dirulaguntza bat baino gehiago.\nEskatzaileek bi laguntza-eskaera aurkez ditzakete gehienez, eta deialdi honen modalitate bakarrean aurkeztu ahal izango dira eskaerak. Pertsona berak zenbait modalitatetara aurkezten baditu eskaerak, bakarrik onartuko dira sarrera-erregistroaren arabera aurkeztutako lehenari dagokion modalitatean aurkeztutakoak; gainera, pertsona berak eskaera bat baino gehiago aurkezten badu, modalitate horretan aurkeztutako lehena eta bigarrena bakarrik onartuko dira.\nKultura eta Hizkuntza Politikako sailburuaren 2019ko otsailaren 6ko Aginduaren babesean kultura sorkuntzarako deitutako dirulaguntza-modalitateren batean laguntza lortu dutenek ezin izango dute aurtengo deialdi honen dirulaguntza-modalitate berean eskabiderik aurkeztu. Era berean, ezin izango da deialdi honetara aurkeztu Kultura eta Hizkuntza Politika Sailaren ikus-entzunezko proiektuak garatzeko dirulaguntzen 2020ko deialdira aurkezten diren proiektuak.\nEskabideak aurkezteko epea hilabetekoa izango da, agindu hau Euskal Herriko Agintaritzaren Aldizkarian argitaratu eta biharamunetik hasita.\nEskabideak aurrez aurre edo bitarteko elektronikoz baliatuta aurkezteko aukera dago:\nAurrez aurre: eskabideak toki hauetan aurkeztu ahal izango dira: Zuzenean zerbitzuan, EAEko erregistro osagarrietan, hau da, apirilaren 29ko 72/2008 Dekretuan (Euskal Autonomia Erkidegoko Administrazio Orokorraren eta bere erakunde autonomoen erregistroen sorrera, antolaketa eta funtzionamenduari buruzkoa) adierazitako edozein erregistrotan, edo Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan aurreikusitako organo, establezimendu eta dependentzietan.\nBitarteko elektronikoz: euskadi.eus egoitza elektronikoan sartuta aurkeztuko dira eskabideak, artikulu honetako 4. apartatuan adierazten diren helbideen bidez.\nEskabideak, erantzukizunpeko adierazpenak, justifikazioak eta gainerako ereduak aurrez aurre nahiz elektronikoki nola izapidetu jakiteko xehetasunak euskadi.eus-en egoitza elektroniko hauetan eskura daitezke:\nAntzerkirako testuak: https://www.euskadi.eus/zerbitzuak/1025006\nZinemarako gidoiak: https://www.euskadi.eus/zerbitzuak/1025106\nGazte literatura: https://www.euskadi.eus/zerbitzuak/1044307\nIpuin eta nobela motzak: https://www.euskadi.eus/zerbitzuak/1044404\nEskatzaileek Euskal Autonomia Erkidegoko zeinahi hizkuntza ofizialetan aurkeztu ahal izango dute eskabidea, atxikitako egiaztagiriekin batera. Halaber, eskabidearen ondoriozko jardunetan, eta prozedura osoan, eskatzaileak aukeratutako hizkuntza erabiliko da, Euskararen Erabilera Normalizatzeari buruzko Oinarrizko azaroaren 24ko 10/1982 Legearen 5.2.a) eta 6.1 artikuluetan ezarritakoaren arabera.\nOrgano kudeatzaileak automatikoki egiaztatuko du dirulaguntzen eskatzaileen nortasunari, jaiolekuari, erroldatzeari eta zerga-betebeharrak eta Gizarte Segurantzarekikoak betetzeari buruzko informazioa, haien baimenik behar izan gabe, Administrazio Publikoen Administrazio Prozedura Erkidearen urriaren 1eko 39/2015 Legearen 28. artikulua aplikatuz. Eskatzaileak berariaz egin diezaioke uko baimen horri, eta, hala egiten badu, aipatutako egiaztagiriak aurkeztu beharko ditu.\nProiektuari buruzko dokumentazioa:\nModalitate bakoitzean zehazten den proiektuari buruzko dokumentazioa, formatu elektronikoan, edozein dela ere eskabidea aurkezteko erabilitako bidea (aurrez aurre edo elektronikoki).\nAurkeztu beharreko dokumentu elektronikoek honako ezaugarri hauek izan beharko dituzte:\nDeskarga daitezkeen ereduak erabiliko dira, betiere halakorik bada, eta ahal dela ereduaren formatu berean aurkeztuko dira.\nGainerako dokumentazioa, ahal dela, PDF formatuan aurkeztuko da.\nDokumentazio elektronikoaren gehieneko tamaina hauxe izango da: 15 Mb.\nEskabidearen balioespenerako aurkeztu nahi duten gainerako dokumentazioa.\nLaguntza edo dirulaguntza publikoak jasotzea eragozten dion zehapen administratibo edo penal baten pean ez egotea, edo horretarako legezko debekurik ez izatea.\nProiektua originala dela eta orain arte ez dela garatu adieraztea.\nEskabidean eta dokumentazioan jasotako datuak egiazkoak direla adieraziko du eskatzaileak.\nEdozein entitate publikok xede berberaz emandako laguntzarik ez jasotzea.\nDirulaguntza jaso nahi duen proiektua euskarazko testu bat bada, eskatzaileak adierazten du jatorriz euskaraz idatzita dagoela.\nAurkeztutako eskabideak aztertzeko eta ebaluatzeko balorazio-batzorde bana eratuko da modalitate bakoitzeko. Hona kideak:\nPresidentea: Kultura Sustatzeko zuzendaria. Bertan ez badago, Sektore Publikoaren Araubide Juridikoaren urriaren 1eko 40/2015 Legearen 19. artikuluan ezarritakoaren arabera jardungo da.\nBokalak: 3 edo 4 kide, Kulturako sailburuordeak izendatuta agindu honetako gai bakoitzeko adituen artetik.\nBalorazio-batzordeen behin betiko osaera Euskal Herriko Agintaritzaren Aldizkarian argitaratutako Kulturako sailburuordearen ebazpen bidez ezagutaraziko da, eratu aurretik, interesdunek errefusatzeko duten eskubidea erabil dezaten, legez ezarritako termino eta baldintzetan.\nBalorazio-batzordeak eratzerakoan, Emakumeen eta Gizonen Berdintasunerako otsailaren 18ko 4/2005 Legearen 3.7 artikuluan ezarritakoa beteko da.\nBatzorde horiek, prozedura bakoitzean eta ezarritako esleipen-irizpideetan oinarrituta, Kulturako sailburuordeari aurkeztuko dizkiote ebazpen-proposamen egokiak. Proposamen horietan agertuko dira eman nahi diren dirulaguntzak, onuradunen identitatea, balorazio fasean lortutako puntuazioa eta egin behar den jarduketa, bai eta ukatuko diren dirulaguntzak eta horretarako emandako arrazoiak ere. Era berean, zein eskaera ez diren onartu adieraziko da.\nBalorazio-batzordeek, beharrezko ikusten dutenean eta aurkeztutako eskabideak egoki ebaluatze aldera, behar adina azalpen eskatu ahal izango dizkiete eskatzaileei.\nDeialdi honetan aurreikusitako sei dirulaguntza-ildoetako bakoitzerako ebazpenetan datu hauek agertuko dira: onartutako eskaerak eta onartu gabeak, eta, azken horien kasuan, baztertzeko arrazoiak; eta, bestetik, dirulaguntza-eskaeren baliospena edo gaitzespena. Balorazio-batzordeek helarazitako proposamena aztertu ondoren, Kulturako sailburuordeak ebazpenak emango ditu eta indibidualki jakinaraziko zaizkie interesdunei, 6 hilabeteko epean, deialdia egiteko agindu hau indarrean jartzen den egunetik aurrera. Ebazpen horiek Euskal Herriko Agintaritzaren Aldizkari Ofizialean argitaratuko dira, denen jakingarri.\nInteresdunari lehenik egin zaion jakinarazpenarena hartuko da jakinarazpen-datatzat.\nEbazpen-epea igarota, onuradunari ebazpena jakinarazi ez bazaio, eskabidea ezetsi zaiola ulertu ahalko da, hala xedatzen baita Administrazio Publikoen Administrazio Prozedura Erkidearen urriaren 1eko 39/2015 Legean.\nEsleitutako dirulaguntza onartzea. Alde horretatik, onuradunek dirulaguntza eman zaiela adierazten duen jakinarazpena jaso eta hamabost eguneko epean berariaz uko egiten ez badiote, onartu egin dutela ulertuko da.\nDirulaguntza eman den xede jakinerako erabiltzea.\nOgasun eta Ekonomia Saileko Kontrol Ekonomikoko Bulegoari eta Herri Kontuen Euskal Epaitegiari dirulaguntzen fiskalizazio-lanetarako behar duten informazio guztia ematea.\nGaratutako proiektuan aipatzea Eusko Jaurlaritzaren Kultura eta Hizkuntza Politika Sailak emandako dirulaguntza.\nAurkeztutako proiektuaren edozein aldaketa idatziz jakinarazi beharko zaio Kultura Sustatzeko Zuzendaritzari, onuradunak esleipen-ebazpena jaso eta, gehienez ere, hilabete bateko epean. Komunikazio hori jaso ondoren, Zuzendaritzak hamabost lanegun izango ditu erantzuteko. Epe hori amaitutakoan, ez baldin badu horri buruzko ezer adierazi, horrek esan nahiko du zuzendaritzak ontzat hartu duela aldaketa, betiere dirulaguntzen arauak onuraduna izateko gutxieneko baldintzak betetzen baldin badira.\nDirulaguntzaren % 50, esleipen-ebazpena eman ondoren eta 13.a) artikuluan ezarritako epea igaro ondoren.\nGainerako % 50a 2020ko urtarrilaren 1etik aurrera ordainduko da, diruz lagundutako sormen-lana igorri eta hura Jabetza Intelektualeko Erregistroan inskribatu ondoren. Eta koreografien modalitateko laguntzetan, Kultura Sustatzeko Zuzendaritzak sormen-lana benetan egin den egiaztatuko du.\nDirulaguntzei buruzko azaroaren 17ko 38/2003 Lege Orokorraren 37. artikuluan ezarritakoak.\nEz-betetze horietako edozein eginez gero, jasotako dirua eta dirulaguntzetan aplikagarriak diren berandutze-interesak Euskal Herriko Diruzaintza Nagusiari itzuli beharko dizkio onuradunak, Euskal Autonomia Erkidegoko Ogasun Nagusiaren Antolarauei buruzko Legearen testu bategina onesten duen azaroaren 11ko 1/1997 Legegintzako Dekretuak eta Euskal Autonomia Erkidegoko Aurrekontu Orokorren kargura ematen diren dirulaguntzen bermeei eta horiek itzultzeari buruzko araubide orokorra erregulatzen duen abenduaren 17ko 698/1991 Dekretuak diotena bete ondoren eta horien arabera.\nOndorengo agiri hauen ale bat:\nIdazlearen ibilbide artistikoa.\nProposamenaren laburpen-fitxa, euskadi.eus webgunean ezarritako ereduaren arabera.\nAle anonimo bat, a) apartatuko dokumentuez gain, proiektuaren izenburua baino adierazten ez duena. Horren edukian ez da jaso behar testuaren egilearen inolako erreferentziarik. Erreferentziarik badago, deialditik kanpo geldituko da proiektua. Honako agiri hauek aurkeztu beharko dira:\nArgumentuaren sinopsia. Gehienez ere, 5 orri, esaldien artean tarte bikoitza utzita.\nTratamendu dramaturgikoa. Gehienez ere, 10 orri.\nAzalpen-memoria. Proiektuaren interesa zein den azaldu behar da, eta zer-nolako garapena emango zaion proiektuari.\nAntzerkirako testuak sortzen laguntzeko, guztira 52.000 euro daude. 8 laguntza emango dira, bakoitza 6.500 eurokoa, honela banatuta: 4 euskaraz idatzitako antzerki-testuetarako eta beste 4 gaztelaniaz idatzitako antzerki-testuetarako.\nEskabiderik aurkeztu ez delako edo betekizunak ez betetzeagatik hizkuntza bateko laguntzaren bat eman gabe uzten bada, beste hizkuntzarako laguntza-kopurua handitu egin ahal izango da eman gabeko horrekin, betiere, laguntzen kopuru totala aldatu gabe.\nEdonola ere, eta 4. artikuluak agintzen duena betetzekotan, diruz lagunduko diren proiektuetatik behintzat hiruk emakumeek idatzitakoak izan beharko dute, eta behintzat bik 30 urtetik beherakoek idatzitakoak.\nLehenengo balorazio-fasea. Proiektuaren balorazioa:\nAurkeztutako testu-proposamenaren tratamenduaren kalitatea. Guztizko puntuazioaren % 35.\nAurkeztutako proiektuaren interesa; proposatutako gaiaren originaltasuna edo gaiari heltzeko modua baloratuko dira nagusiki. Guztizko puntuazioaren % 20.\nZenbateko aukera daukan proiektuak hainbat agertokitan erakusteko moduko antzerki-muntaketa izateko, bai bere ezaugarriengatik, bai antzerki-ekoizpenaren sektoreak erakutsitako interesagatik (agiriak aurkeztuta behar bezala egiaztatuz). Guztizko puntuazioaren % 20.\nGenero-ikuspegiaren txertaketa. Guztizko puntuazioaren % 10.\nBigarren balorazio-fasea. Idazlearen ibilbide artistikoa. Guztizko puntuazioaren % 15.\nGidoilariaren ibilbide artistikoa.\nJabetza Intelektualaren Erregistroan gutxienez zinemarako gidoi bat erregistratuta izatea egiaztatzea.\nGidoilari gazteentzako (30 urtetik beherakoak): zinema-areto komertzialetan erakusteko film luzeren batean gidoilari agertzen den edo ez adierazteko zinpeko adierazpena (filmaren edo filmen izenburuak).\nAurkeztutako proiektua fikziozko edo animaziozko zinemarako film luze bat baldin bada, honako agiri hauek aurkeztu beharko dira:\nGidoi-proiektuaren argumentuaren sinopsia. Gehienez ere orri 1.\nGidoi-proiektuaren tratamendua, sekuentziaka. 15-20 orritan.\nElkarrizketadun sekuentzia bat.\nAurkeztutako proiektua telesail bat baldin bada, honako agiri hauek aurkeztu beharko dira:\nLehenengo episodioaren tratamendua, sekuentziaka. 10-20 orritan.\nAzalpen-memoria, honako hauek azaltzeko fitxa bat duena: generoa, kapitulu-kopurua, kapituluen iraupena eta xede targeta.\nAurkeztutako proiektua dokumental bat baldin bada, honako agiri hauek aurkeztu beharko dira:\nEskaleta, sekuentziaka. 10-20 orritan.\nIkerketa-iturrien eta elkarrizketatu beharreko pertsonen zerrenda.\nZinemarako gidoiak sortzen laguntzeko, guztira 104.000 euro daude. 8 laguntza emango dira, bakoitza 13.000 eurokoa, honela banatuta: 4 euskaraz idatzitako gidoietarako eta beste 4 gaztelaniaz idatzitako gidoietarako.\nEdonola ere, eta 4. artikuluak agintzen duena betetzekotan, diruz lagunduko diren proiektuetatik behintzat bik zinema-areto komertzialetan erakusteko film luzeren batean gidoilari agertzen ez diren 30 urtetik beherako gidoilariek idatzitako gidoietarako izan beharko dute. Eta diruz lagunduko diren proiektuetatik hiruk emakumeek idatzitakoak izan beharko dute.\nLehenengo balorazio-fasea: gidoi-proiektuaren balorazioa.\nAurkeztutako proiektuaren originaltasuna (% 20).\nAurkeztutako proiektuaren tratamenduaren kalitatea (% 35).\nProiektuaren interesa (% 30). Bereziki, ondoko alderdiak hartuko dira aintzat: proiektuaren bideragarritasun komertziala eta hura gauzatzeko benetako aukerak, gai eta geografia aldetik duen interesa eta, azkenik, genero-ikuspegia proiektuan txertatzea.\nBigarren balorazio-fasea: gidoilariaren ibilbidearen balorazioa (% 15).\nLaguntza hauek partitura batean (pentagraman edo, musika elektroakustikoaren kasuan, kronograman edo interpretazio-planean) irudikatutako musika-konposizio originalak sortzea sustatzeko dira.\nDiruz lagun daitezkeen konposizio-proiektuak ezin izan dira deialdi honen eskabideen epea itxi baino lehen estreinatu edo erregistratu, ezta eduki ekonomikoko enkargu baten xede izan hura sortzeko ere.\nKonpositorearen curriculuma eta ibilbide artistikoa.\nTestuak egile-eskubideak balitu, eskubide horien egiaztagiria.\nAle bat, a) apartatuko dokumentuez gain, proiektuaren izenburuarekin bakarrik identifikatzen dena. Horren edukian ez da jaso behar konposizioaren egilearen inolako erreferentziarik. Erreferentziarik badago, deialditik kanpo geldituko da proiektua.\nProiektuaren memoria. Konposizioaren planteamendu teknikoa eta artistikoa eta lana estreinatzeko eta zabaltzeko aurreikuspenak izan beharko ditu gutxienez.\nEskabidearen xede den proiektuko partituraren lagin partziala. Hori ezean, sormen-lan berriarekin erlazionatutako elementu estilistikoak dituen obra propio baten lagina aurkeztu beharko da.\nDeialdi honetan aurreikusitako dirulaguntzetarako diru-kopurua 64.000 euro da.\nDeialdi honetan emango diren dirulaguntzak mota hauetakoak izan daitezke:\n2.200 eurobakarlari edo duorako lanetarako, 10 minututik beherakoak badira.\n3.200 euro bakarlari edo duorako lanetarako, 10 minututik gorakoak badira, edo hirukote, laukote edo a capella abesbatzarako lanetarako, 10 minututik beherakoak badira.\n4.500 euro hirukote, laukote edo a capella abesbatzarako lanetarako, 10 minututik gorakoak badira, edo 5 eta 11 kide arteko ganbera-talderako lanetarako, 15 minututik beherakoak badira.\n6.000 euro 5 eta 11 kide arteko ganbera-talderako lanetarako, 15 minututik gorakoak badira, edo 12 kideko edo gehiagoko ensemble handirako lanetarako, 15 minututik beherakoak badira.\n7.500 euro 12 kideko edo gehiagoko ensemble handirako lanetarako, 15 minututik gorakoak badira, edo orkestra sinfonikorako lanetarako, 15 minututik beherakoak badira.\n9.000 euro orkestra sinfonikorako lanetarako (bakarlariekin edo gabe), 15 minututik gorakoak badira.\nMusika elektroakustiko soila diren proiektuak iraupenaren arabera sailkatuko dira 2a) edo 2b) kategorietan.\nDirulaguntzak emateko, zehaztutako lehentasun-ordena jarraituko da, 28. artikuluan adierazitako irizpideak aplikatu ondoren lortutako puntuazioa oinarri hartuta; kasu bakoitzean, dagokion kopurua emango da, aurreko apartatuan zehaztutako tipologia aplikatuta.\nEdonola ere, eta 4. artikuluak agintzen duena betetzekotan, diruz lagunduko diren proiektuetatik behintzat bik 35 urtetik beherakoek idatzitakoak izan beharko dute, eta behintzat lauk emakumeek idatzitakoak.\nLehenengo balorazio-fasea: proiektuaren balorazioa.\nProiektuaren kalitatea eta interesa kulturaren eta musikaren aldetik (guztizko puntuazioaren % 65).\nProiektua estreinatzeko eta hedatzeko plana (guztizko puntuazioaren % 20).\nAle anonimo bat, a) apartatuko dokumentuez gain, proiektuaren izenburua baino adierazten ez duena. Horren edukian ez da jaso behar idazlearen inolako erreferentziarik. Erreferentziarik badago, deialditik kanpo geldituko da proiektua. Honako agiri hauek aurkeztu beharko dira:\nIdatzi beharreko testuaren lagina, gutxienez 5.000 karakterekoa.\nAzalpen-memoria. Argumentuaren sinopsia, testuaren egitura, proiektuaren interesa eta horri eman nahi zaion izaera zehaztu beharko dira. Gehienez ere, 5 orri, esaldien artean tarte bikoitza utzita.\nBukaerako testua sustatzeko plana, argitaratzeari begira: itzulpena, hedapena, booktrailer eta beste ekintza batzuk.\nLiteratura-testuak sortzen laguntzeko, guztira 40.000 euro daude. Bost laguntza emango dira, bakoitza 8.000 eurokoa.\nEdonola ere, eta 4. artikuluak agintzen duena betetzekotan, diruz lagunduko diren proiektuetatik behintzat bik 30 urtetik beherakoek idatzitakoak izana beharko dute, eta behintzat bik emakumeek idatzitakoak.\nAurkeztutako testuaren idazketa-kalitatea. Guztizko puntuazioaren % 40.\nAurkeztutako proiektuaren interesa; proposatutako gaiaren interesa eta gaia tratatzeko modua baloratuko dira nagusiki. Guztizko puntuazioaren % 20.\nProiektuak argitaratutako liburu bilakatzeko dituen aukerak, bai proiektuaren ezaugarriak direla eta, bai gazteen artean sor dezakeen interesa dela eta; baita testua nola sustatuko den ere. Guztizko puntuazioaren % 15.\nIdazlearen ibilbidea. Guztizko puntuazioaren % 15.\nDirulaguntza hauek gutxienez 100.000 karaktereko euskarazko literatura-testuak ipuin nahiz nobela motzak sortzea sustatzeko dira.\nBukaerako testua sustatzeko plana, argitaratzeari begira: itzulpena, hedapena, booktrailerra eta beste ekintza batzuk.\nProiektuak argitaratutako liburu bilakatzeko dituen aukerak, bai proiektuaren ezaugarriak direla-eta, bai populazioaren artean sor dezakeen interesa dela-eta; baita testua nola sustatuko den ere. Guztizko puntuazioaren % 15.\nLaguntza hauek dantza profesionalaren arloko sorkuntza-proiektuei laguntzeko dira.\nDeialdi honen ondorioetarako, dirulaguntza jaso ahalko dute sorkuntzaren arloko ikerketa teoriko eta praktikoko prozesu, baliabide edo jarduera zehatzak biltzen dituzten proiektuek, baldin eta gogoetak, posizionamenduak eta estrategiak garatzeko badira, baita zuzenean edo zeharka erabil daitezkeen eduki praktiko eta erabakitzaileak ere, etorkizuneko ekoizpen eszenikoko proiektuetan.\nProiektu horiek, gainera, baldintza hauek bete beharko dituzte:\nZuzeneko loturarik ez izatea deialdi honen ekitaldi berean ekoizpen eszenikoko deialdietara aurkezten diren ekoizpen proiektuekin, edo beste edozein egitura profesionalekin edo sorkuntza/produkzio zentrorekin batera ekoizpen edo koprodukzio fasean dauden proiektuekin.\nHelburuez eta garapen planaz gain, proiektuek azken ebaluaziorako erreferentziak zehaztu beharko dituzte, bai eta dirulaguntzaren azken justifikaziorako aurreikusitako elementuen edukiak, formatua eta metodologia ere, dirulaguntza emanez gero. Horien artean, gutxienez, honako hauek egongo dira:\nGaratutako prozesuaren azken txosten-memoria.\nDiruz lagundutako prozesuaren dinamikei, ondorioei edo zatiei buruzko aurkezpena edo bestelako jarduera irekiak, erlazionatuta dauden lanbide-eremuetan. Jarduera hori onuradunak berak antolatu eta zabaldu beharko du, eta Euskadin egin beharko da.\nDantzaren arloko lanbide-jarduera, azken hiru urteetan.\nKoreografo edo zuzendari artistiko titular (edo titularkide) gisa agertzea azken 5 urteetan estreinatutako dantzako bi lan eszenikotan gutxienez.\nEz izatea «Dantzan Bilaka» programaren aurtengo edizioaren onuradun, ez eta iazkoaren onuradun ere.\nDokumentu hauen ale bana:\nEskatzailearen curriculuma eta ibilbide profesionala praktika koreografikoaren eta mugimenduaren arloan.\nEskatzailearen jarduera profesionalari 38. artikuluan ezarritako eskakizunak betetzen dituela egiaztatzen duten dokumentuak.\nAle anonimo bat, a) ataleko dokumentuetatik bereizia, non proiektuaren titulua bakarrik agertuko baita. Edukian ez zaio eskatzaileari inongo erreferentziarik egingo. Erreferentziarik egiten bazaio, deialditik kanpo utziko da proiektua. Proiektuaren memoria bat sartuko da, eduki hauek dituena:\nHelburu orokorrak eta espezifikoak. Metodologia. Egutegia eta non egingo den. Parte-hartzaileak, etab.\nProiektua justifikatzeko egin beharreko jarduerei buruzko aurreikuspenak, 37.3.2 artikuluan ezarritakoaren arabera.\nKoreografiak sortzeko, 54.000 euroko dirulaguntzak bideratuko dira, 9.000 euroko 6 laguntzatan banatuta.\nBetiere, 4. artikuluan ezarritakoa aplikatzeak aukera ematen badu, diruz lagundutako proiektuetatik bi gutxienez emakumeek egindako proiektuak izatea bermatuko da.\nLehen balorazio-fasea: proiektuaren balorazioa.\nProiektuaren interesa. Puntuazio osoaren % 50.\nProiektuaren interes orokorra eta kalitatea (% 35).\nProiektuaren tesia osatzen duten elementuen arteko koherentzia, garapen-proposamenari dagokionez (% 15).\nProiektuaren planifikazioa eta garapena. Azken puntuazioaren % 30.\nAurkeztutako proiektuaren xehetasuna eta koherentzia: helburuak, metodologia, plangintza- (% 20).\nJustifikatzeko aurreikusten diren elementuak eta jarduerak, 37.3.2 artikuluan ezarritakoaren arabera. (% 10)\nProiektuan euskara txertatzea. -Azken puntuazioaren % 5.\nAntzerkirako testuak: https://www.euskadi.eus/dbao/1025006\nZinemarako gidoiak: https://www.euskadi.eus/dbao/1025106\nGazte literatura: https://www.euskadi.eus/dbao/1044307\nIpuin eta nobela motzak: https://www.euskadi.eus/dbao/1044404\nIkus: EBAZPENA, 2020ko apirilaren 7koa, Kulturako sailburuordearena, kultura sorkuntza bultzatzeko dirulaguntzak emateko balorazio-batzordeetako kideak izendatzen dituena eta batzordeen osaera argitaratzen duena.


Araba Euskaraz 2019ko ekainak 16: HIRU3 gunea Gasteizen egongo da\nAzken eguneratzea: 2019/06/12 14:31 (UTC+2)\nGorritxo Euskal Eskola Publikoaren jaiko HIRU3 gunean\nAraba Euskaraz ospatuko da igandean, ekainaren 16an, Gasteizen eta HIRU3 gunea izango da eta hainbat ekitaldi izango dira bertan gaztetxoenei zuzenduta. Hain zuzen ere, lehen gunean bilduko dira haurrentzako jarduerak, Ikastolan.\nBisitarik preziatuena, baina, 13:00ean iritsiko da. Ene Kantakek emanaldia eskainiko du HIRU3 gunean. Ondoren, umeek Ene Kantakeko kideekin argazkiak eta sinadurak eskatzeko aukera izango dute.\nMusika ere ez da faltako HIRU3 gunean! Agertoki bat egongo da egun osoan zehar, eta '3TXULO'ko, 'Ene Kantak'en eta 'Go!azen' telesaileko abestiak ikusi eta entzuteko aukera izango dute bertako pantailan, eta, nola ez, baita abestu eta dantzatzeko ere.\nAurreko guztiaz gain, haurrak EiTBren Hiru3 ume eta gaztetxoentzako klubaren kide egin ahal izango dira bertan. Egunean zehar bazkide egiten direnen artean, opariak zozkatuko dira. Handik egun batzuetara jasoko dute ongietorria emateko eskutitza bazkide zenbakiarekin, eta hainbat abantaila izango dituzte Hiru3ko bazkide izateagatik.\nAraba Euskarazen ateratako argazkiak HIRU3ren webgunean jarriko ditugu ikusgai. Halaber, aurreko urteetan bezala, EiTBk euskararen aldeko jaiaren zabalkundea egingo du bere hedabideetan, eta horien inguruan jazotzen den guztia kontatuko du.\n‘Gertu’ lelopean ospatuko dute Araba Euskaraz aurten, Gasteizen. Jaialdiaren helburua gertu egotea da. Logoak mezu berdina transmititzen du; karratu baten barruan dauden bi geziren bitartez irudikatu dute ideia hori.\nAraba Euskarazen bildutako dirua beka-sistema bat sortzeko erabiliko dute Armentia Ikastolan, Gasteizko familia guztiek, euren egoera ekonomikoa edozein izanda ere, seme-alabak bertan matrikulatzeko aukera izan dezaten. Beka-sistema sortzeaz gain, hezkuntza proiektua garatzeko eta kirol instalazioak hobetzeko erabiliko dute egun horretan batutako dirua.\nAraba Euskaraz albisteak


EHBAI duintasunez hiltzeko eskubidearen aldeko borroka horrekin lotzen da - Euskal Herria Bai\nEHBAI duintasunez hiltzeko eskubidearen aldeko borroka horrekin lotzen da\nGaur gauetik aitzina, Alain Cocq-ek, elikatu eta hidratatzeari uko eginen dio, mandatuz mandatu, frantses gobernuan egondako famili politiko desberdinek beti landu nahi izan ez duten jendarte-gai baten berri emateko.\nAlain Cocq-ek gaixotasun sendaezina du. 57 urte ditu eta 23 urte dituenetik sufritzen du. Duintasunez hiltzea besterik ez du eskatzen. Ez du era artifizialean bizirik mantentzearaztea nahi. Azken batean, lasaiki hil nahi du egoera jasanezin horri amaiera emateko.\nAzken urteetan, bizi-amaierako gaia, erregularki aipatua izan da. Zoritxarrez, familia askok egunerokotasunean bizi duten egoera jasanezina da. Frantzian, populazioaren %90a eutanasia legeztatzearen alde da. Premiazkoa da 2016an bozkatutako Cleys Leonetti legea indargabetzea eta beste lege berri bat bozkatzea. Bizitzaren amaieran aurkitzen den pertsona oro, bere bizia nola bukatu nahi duen aukeratzen ahalbidetuko duen lege bat.\n2015. urteaz geroztik, Bizitzaren Amaierako Behatoki Nazionala desegin zuten eta 2018ko abendutik atzina, ez da “bizi bukaerako zaintza planik” Frantzian. Baliabide eta lege eskasa dago eta horrez gain, familiak bakarturik uzten dituzte egoera mingarrietan.\nHerbehereek, Belgikak, Suitzak, Luxenburgok eta beste herrialde batzuek ez bezala, Frantziak blokeatuta jarraitzen du doktrina atzeratuan, eta horrek ez du bermatzen bizi bukaera duin baten izateko eskubidea. Duela gutxi, Australiak eta Kolonbiak legeztatu dute. Espainiak eta Portugalek eutanasia despenalizatzea helburu duen prozedura parlamentarioa ireki dute.\nGaia ez da sinplea, arduradun politikoentzako tabua ere bada. Hala ere, funtsezkoa da kuadro argi bat izatea, bakoitzari bizi bukaera duina ziurtatzeko.\nEHBAI duintasunez hiltzeko eskubidearen aldeko borroka horrekin lotzen da. Emmanuel Macron Frantziako presidenteak, atzo, Alain Cocq-i emandako ezezko erantzuna salatzen dugu eta parlamentariei bizi amaierako gaiaz jabetzea eskatzen diegu.


Festa berdinzaleagoen alde, denak elkarrekin arraunean - - Tolosaldeko ataria\nFesta berdinzaleagoen alde, denak elkarrekin arraunean\nEider Goenaga Lizaso 2019-07-29 13:10\nSexu erasoen kontrako protokoloak ohikoak dira herrietako festetan; ez da hain ohikoa, ordea, herriko festen antolakuntza genero irizpideak kontuan hartuta egitea. Anoetako Udalak irizpide horiekin antolatu zituen iaz herriko festak, eta baita aurten ere. Berdintasun protokoloa osatua dute, eta horri erreparatuta antolatzen dituzte bai herriko jaiak, eta baita herrian antolatzen diren bestelako festa eta jarduerak ere. Protokoloaren edukiak badu pisua, baina, batez ere, protokoloa lantzeko moduan jartzen dute azpimarra Josune Eizmendik eta Saioa Tolosak, Anoetako Udaleko Parekidetasun zinegotziek; aurrekoa eta gaur egungoa, hurrenez hurren.\n2017ra jo behar da prozesuaren abiapuntua topatzeko. “Jaien lanketan berdintasun irizpideak txertatu behar zirela erabaki genuen orduan”, dio Eizmendik. "Gai sakona zela esan ziguten Foru Aldundiko Berdinbidean zerbitzuko aholkulariek, antropologia aldetik aztertu behar zela, genero ikuspegitik aztertu behar zela… aholkularitza beharko genuela”.\nFarapi Kooperatiba Elkartearekin egin zuten prozesua, eta, lehenik eta behin, behaketa bat egitea proposatu zieten. “Herri aktibazioa ezinbestekoa zela ere esan ziguten; herriko eragileak, udal langileak, brigadako langileak, tabernariak… aktibatu behar genituela”. Eta lortu zuten herritarrak eta herri eragileak gerturatzea: herriko bi elkarteak, gaztetxea, ikastola, musika eskola, herriko talogileak, dantza taldea, txosna batzordea, Matraka emakume taldea… Talogile taldeko kidea da Saioa Tolosa; orain zinegotzia den arren, herriko eragile gisa parte hartu zuen prozesuan.\nOndo oroitzen du hasiera. “Antropologia mailako formakuntza bat eman ziguten, eta lanean jarri gintuzten berehala”. Lehen ariketa izan zen 2017ko festetako behaketa egitea. “Betaurreko moreak jarrita eta argazki kamera eskuetan genuela ateratzea eskatu ziguten. Jende oso ezberdina geundenez, eta festetako ordutegi eta ekitaldi guztiak hartzen genituenez, bakoitzak konpromisoa hartzen zuen argazki bidez ikusten genuena islatzeko”.\nIrakurri erreportajea Gipuzkoako Hitzan.


Ekonomia formula | Economía | Xuletas, chuletas para exámenes, apuntes y trabajos\nEscrito el 2 de Octubre de 2019 en vasco con un tamaño de 11,8 KB\n1.- Ondasunak: Ekonomia, ondasuna gizakiaren behar bat asetzen duen zerbait da\n2.- Jarduera Ekonomikoa: Pertsonen premiak asetzeko ondasunak eta zerbitzuak lortzeko prozesuari esaten zaio\n3.- Zerbitzua: Eskaintzen den jarduera-multzo bat da\n4.- Enpresa: Ekoizpen-faktoreak (natura-baliabideak, lana eta kapitala) konbinatzen dituen ekoizpeneko unitate ekonomikoa da. Gerora kontsumitzaileen eskura jarriko deiren ondasunak eta zerbitzuak ekoizten ditu, enpresaren zuzendaritzak antolatuta eta koordinatuta, eta arriskupean jarduten du beti.\n5.- Enpresaburua: Enpresan erabakiak hartu behar dituen pertsona enpresa osatzen duten elementuen artean une oro erekari eusten saiatuz, eta arriskupean jardunez, une oro.\n6.- Merkataritza-zuzenbidea: Enpresaburu batek, elementu pertsonalak eta materialak erabiliz, egiten duen jarduera ekonomikoa arautzen duen adarra, hau da, enpresa batek egiten duen jarduera ekonomikoa arautzen duen adarra.\n7.- Merkataritza Kodea: Merkataritza-eragiketen lege-esparru nagusia\n8.- Merkataritza-erregistroa: Estatuaren erakunde bat da, Justizia Ministerioaren mendekoa. Haren eginkuzunetako bat, legeak esleitutako beste batzuen artean, erregistro horretan ezena emandako enpresaburuen egoera juridikoaren publizitate ofiziala da.\n9.- Akzioak: Sozietate anonimo baten kapitala zati berdinetan banatuta dago, eta horietako bakoitzari akzio deritzo.\n10.- Dibertsifikazioa: Ekoizpena dibertsifikatzea aukeratzen denean, enpresek, jatorrizko produktuarekin nolabaiteko lotura duten ondasunak ekoitzi ohi dituzte, produktu osagarriak deritzenak. Enpresak jada badu produktu berria sartzeko merkatuari buruzko informazioa badu lehiakideekiko lehia-abantaila bat.\n11.- Kanpo hazkundea:\nKlusterra: Ekonomia-sektore jakin batean interesa duten enpresen, erakundeen eta unibertsitateen kontzentrazio geografikoak dira.\nTrustak: Enpresa multzoak dira, denen artean ekoizpen-prozesuko fase guztiak hartzen dituztenak, kostuak murrizteko eta merkatuan nagusi izateko.\nHoldings: Enpresa antolatzeko beste modu bat da. Enpresa nagusi batek beste enpresa batzuetako akzioak eta partaidetzak erosten ditu eta enpresa akzioak eta partaidetzak erosten ditu eta enpresa horiek kontrolatzen ditu.\nKartelak: Ekoizpen-sektore bereko enpresa-elkarteak dira. Merkatuaren gaineko kontrola dute, eta ados jartzen dira prezioetan eta salmenta-estrategietan.\n12.- Globalizazioa: Herrieladeen arteko ekonomia-harremanen hedapena, mundu-ekonomia sortzeko ainakoa, non parte hartzen duen ekonomia bakoitza besteen mende dagoen.\n13.- Organigramak: Enpresaren antolakuntza-egituraren adierazpen grafikoak dira, adierazpen sintetikoak eta sinplifikatuak, eta enpresaren egiturak zer ezaugarri nagusi dituen azaltzen dute.\n14.- Lidergo: Pertsona batek, gogo biziz eta berak nahi duelako, beste batzuen gan eragiteko eta haiek helburu jakin batzuk lortzera animatzeko edo motibatzeko duen gaitasunari edo trebetasunari.\n15.- Auditoria: Enpresaren plangintza aztertzen du, bai kontabilitateari dagokiona bai eta enpresaren baliabideen edo kudeaketa orokorraren errentagarritasunari dagokiona ere, eta plangintza hori hobetzeko aholkuak. Bi sailkapen egiten dira auditorietan. Lehen bizik barne-auditoria eta kanpo-auditoria. Bigarren sailkapenean aldiz hauek sartzen dira, kontuen auditoria, auditoria operatiboa eta azkenik ekoauditoria.\n16.- Soldata: Langileak bere lan-zerbitzuak besteren kontura emateagatik dirutan edo gauzatan jasotzen dituen ordainsariak dira, izan benetan egindako lanagatik zuzenean jasotzen dituenak, izan lantzat konta daitezkeen atseden-aldiengatik jasotzen dituenak.\n17.- Sindikatua: Langileen elkarte bat da, langile horiek dituzten interes komunak defendatzeko sortua. Sindikatuek langileen aldarrikapen ekonomikoak, sozialak eta politikoak defendatu eta lortzea dute helburu. Langileen oinarrizko eskubideetako bat sindikatu-askatasuna da.\n18.- Negoziazio kolektiboa: lantegi, enpresa edo enpresa talde batean jarduera zer baldintzatan garatuko den adosteko, langileen eta enpresaburuen artean akordio bat lortzeko abiarazten den prozesua da.\n19.- Interes-gatazka: Bi solaskidek nork bere interesak defendatzen dituenean eta bataren eta bestearen interesek talka egiten dutenean gertatzen da. Giza baliabideen kudeaketan, enpresaren xedea da ahalik eta mozkin handiena lortzea, eta langileek, berriz, ahalik eta soldata eta lan-baldintza onenak lortu nahi izaten dituzte. Zenbaitetan, bi aldeek nork bere interesak defendatzean, gatazka sortzen da, eta negoziazio kolektiboaren bitartean saiatzen dira desadostasun horiek konpontzen.\n20.- Adimen emozionala: Norberaren eta besteen sentimenduak aitortzeko eta horiek erabiltzeko trebetasuna da\n21.- Lan motibazioa: Langileak jasotzen dituen estimuluak, lan-eremuan modu jakin batean jokatzera bultzatzen dutenak.\n22.- Izakinak/ stock/ inbentarioa: Enpresak biltegian bilduta dituen eta horniduraren kudeaketan zenbait funtzio espezifiko betetzen dituzten material guzti-guztiei deritze.\n23.- Merkatua: Merkaturatze-jardueraren ikuspegitik, premiak dituzten eta premia horiek eskaintzaile bati produktu bat erosiz bete nahi dituzten pertsonen edo enpresen multzoa da.\n24.- Merkatu-kuota: Enpresa batentzat, oso garrantzitsua da salmenta osoaren zer proportzio dagokion jakitea\n25.- Lehiakideak: Merkatu berean, produktu bera ekoizten duten edo zerbitzu bera ematen duten enpresei\n26.- Merkatu-segmentazioa: Ondasun edo zerbitzu jakin baten aurrean antzeko portaera duten kontsumitzaile taldeak identifikatzea.


Oradour-sur-Glane - Wikipedia, entziklopedia askea.\nOradour-sur-Glane (frantsesez eta ofizialki: Oradour-sur-Glane) Okzitaniako udalerri bat da. Administratiboki Frantziako Haute-Vienne departamenduan dago, Akitania Berria eskualdean. 2013an 2205 biztanle zituen.\nCanton of Saint-Junien-Est (en)\n45° 55′ 55″ N, 1° 01′ 54″ E / 45.9319°N,1.0317°E / 45.9319; 1.0317Koordenatuak: 45° 55′ 55″ N, 1° 01′ 54″ E / 45.9319°N,1.0317°E / 45.9319; 1.0317\nCieux, Javerdat, Peyrilhac, Saint-Brice-sur-Vienne, Saint-Victurnien eta Veyrac\n2.473 (2017ko urtarrilaren 1a)\n1.274 (%51.5) 1.199 (%48.5)\n2007an Oradour-sur-Glane udalerrian erroldatutako biztanleak 2.205 ziren. Familiak 937 ziren, horien artean 266 pertsona bakarrekoak ziren (111 bakarrik bizi ziren gizonak eta 155 bakarrik bizi ziren emakumeak), 329 seme-alabarik gabeko familiak ziren, 282 seme-alabak dituzten bikoteak ziren eta 60 seme-alabak dituzten guraso-bakarreko familiak ziren.\n2007an 1.056 etxebizitza zeuden, 950 familiaren etxebizitza nagusia ziren, 58 bigarren erresidentzia ziren eta 48 hutsik zeuden. 960 etxeak ziren eta 93 apartamentuak ziren. 950 etxebizitza nagusietatik 716 bere jabearen bizilekua ziren, 215 alokairuan okupaturik zeuden eta 19 doan lagata zeuden; 2 etxek gela bat zuten, 37 etxek bi zituzten, 161 etxek hiru zituzten, 309 etxek lau zituzten eta 443 etxek bost zituzten. 787 etxek euren parking plaza propioa zuten azpian. 410 etxetan ibilgailu bat zegoen eta 439 etxetan bat baino gehiago zituzten.\nOradour-sur-Glane udalerriko biztanleria-piramidea 2009an .\n2007an lan egiteko adina zuten pertsonak 1.368 ziren, horien artean 1.000 aktiboak ziren eta 368 inaktiboak ziren. 1.000 pertsona aktiboetatik 939 lanean zeuden (493 gizon eta 446 emakume) eta 61 langabezian zeuden (27 gizon eta 34 emakume). 368 pertsona inaktiboetatik 189 erretiraturik zeuden, 71 ikasten zeuden eta 108 "bestelako inaktibo" gisa sailkaturik zeuden.\n2009an Oradour-sur-Glane udalerrian 960 unitate fiskal zeuden, 2.202,5 pertsonek osaturik. Pertsona bakoitzeko diru-sarrera fiskalaren mediana urteko 17.483 euro zen.\n2007an zeuden 101 komertzioetatik, 2 erauzte enpresak ziren, 3 janari enpresak ziren, 1 material elektrikoaren fabrikazioko enpresa zen, 12 bestelako produktu industrialen fabrikazioko enpresak ziren, 18 eraikuntza enpresak ziren, 19 ibilgailuen saltze eta konpontze enpresak ziren, 6 garraio enpresak ziren, 5 ostalaritza eta jatetxe enpresak ziren, 1 informazio eta komunikazio enpresa zen, 3 finantziazio enpresak ziren, 4 higiezinen enpresak ziren, 8 zerbitzu enpresak ziren, 11 administrazio publikoko enpresak ziren eta 8 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 30 zerbitzu publikoetatik, 1 posta bulegoa zen, 1 banku bulegoa, 1 funeraria, 2 ibilgailuen konpontzeko eta nekazaritza tresnetako lantokiak, 1 autoeskola, 4 igeltseroak, 5 zurginak, 2 iturginak, 1 argiketaria, 2 eraikuntza enpresak, 6 ile apaindegiak, 2 albaitariak, 1 jatetxe eta 1 apaindegia.\n2009an zeuden 12 establezimendu komertzialetatik, 1 supermerkatu zen, 1 120 m2 baino gutxiagoko denda zen, 2 okindegiak, 2 harategiak, 1 liburu denda zen, 1 arropa denda zen, 1 elektrotresna denda zen, 1 kirol-denda zen, 1 drogeria zen eta 1 lore-denda zen.\n2000. urtean Oradour-sur-Glane udalerrian 41 nekazaritza-ustiategi zeuden, 1.925 hektarea erabiltzen.\nJaverdat (4,6 km)\nSaint-Victurnien (6,1 km)\nSainte-Marie-de-Vaux (6,5 km)\nVeyrac (6,9 km)\nCieux (6,9 km)\nPeyrilhac (8,1 km)\nSaint-Gence (8,2 km)\nSaint-Brice-sur-Vienne (8,4 km)\nSaint-Yrieix-sous-Aixe (8,8 km)\nSaint-Martin-de-Jussac (9,3 km)\nAzken aldaketa 11 azaroa 2020(e)an, 12:23(e)tan\nOrriaren azken aldaketa: 11 azaroa 2020, 12:23.


Javier Erice - Wikipedia, entziklopedia askea.\nIruñea, 1928ko abuztuaren 21a (93 urte)\npediatra eta politikaria\nJavier Erice Cano (Iruñea, Nafarroa, 1928ko abuztuaren 21a) politikaria da, eta medikua. Iruñeko alkate izan zen 1975-1977 bitartean. 1977ko hauteskundeetan, UNAI (Unión Navarra de Izquierdas) taldeko zerrendaburu izan zen, baina boto batzuen aldeagatik ez zuen diputatutza eskuratu. Hego Euskal Herriaren batasunaren alde agertu da beti. 2000. urtetik aurrera Nafarroako Alderdi Sozialistakoa da.


Gero eta globalizatutako dagoen mundu honetan, ezinbesteskoa da Internet egotea webgune baten bitartez. Negozioaren euskarria izateko, edota gure enpresaren erakuslehio baten moduan, web orria ezinbestekoa da ikuspena lortzeko.\nHala ere, ezin dugu nolabaiteko orria eduki. Helburuak bete behar ditu enpresako irudi on bat emateko, zeren txarto egitekotan kontrako eragina sor baitaiteke.\nSareaz Blai-n diseinu serio eta eraginkorra lortzen lagunduko dizugu, edukiak, aurkezpena, eta helburuak lortzeko egitura egokiena zure ondoan lan eginez bezeroei konbentzitzeko.\nEta ez dizugu aldaezina den diseinu estatikoa utziko; zure esku edukien kudeatzailea izango duzu, eta hortaz, guk emandako heziketarekin zure artikuluak sartzeko gaitasuna izango duzu. Nahi baduzu, noski, zeren guk ere egin baitezakegu.\nGainera, webgune elebiduna sor dezakegu hala nahi baduzu. Hori guztia kalitate teknikoarekin eta benetako prezio lehiakorrenekin, zeren Sareaz Blai-n ondotxo baitakigu zure negozioa lehentasun osoa duela.\nEta urrun zauden arren, hori ez da arazoa izango. Teknologiak gerturatuko gaitu, eta elkarrekin lan egiteko aukera emango digu. Telefono, bideokonferentzia, email eta abarren bitartez jarriko gara zurekin harremanetan eta jarritako zerbitzari batean erakutsiko dizkizugu emaitzak pausoka, zuk nahi duzuna dela ziurtatzeko.\nEta, egia esan, merkatuan webguneak egiten dituzten enpresa asko dago. Hostinga, txantilioia, domeinua, erabilerraztasuna, posizionamendua; eguneroko terminoak dira baina zuretzako korapilatsuak izan daitezkeenak. Horregatik, jakin behar duzuna azaldu nahi duzugu, kriterio onenarekin aukeratu dezazun, berdin dio enpresa edota autonomoa zaren.\nJakin badakigu arazoak eta ohiturak eguna jaten dizkizutela. Behar ez dituzunak dira kezka gehiago. Behar duzuna da konfiantza osoarekin zure webguneko ardurak talde on batean delegatu ahal izatea.\nEta nola egiten dugu hori Sareaz Blai-n?\nAlde batetik, soluzio irekiekin lan egiten ditugu. Horrekin teknologiak ematen duen kode eraginkor, fidagarri eta garbia bermatzen dugu, egunero aldatzen duena ahalik eta hoberena izateko. Software-ren ikuspegi honek garapen merkeagoak egiteko aukera ekartzen du, eta zuk, bezero moduan, aurrezkiak ere nabarituko dituzu. Eta hori zuzenean ikus dezakezu gure webgunean prezioak ere argitaratuta daudelako.\nPentsa ezazu zer gerta daitekeen programa jabedun bat erosten baduzu, kode itxiarena. Zure webgunea oso ona izan daiteke arlo estetikoan, eta baita eraginkorra ere, baina egunen batean hobekuntzak beharko dituzu, edota konponketak. Egoera horretan, lotuta zaude webgunea egin duzun enpresari; bere prezio eta baldintzak onartu beharko dituzu zeren ez baitu beste inork kode hori mantentzen duenik. Eta enpresak dagoeneko ez badu existitzen, seguru aski hutsetik hasi beharko zenuke. Guk, zurekin lan egiteko gogoa dugu, noski, baina behin wegunea eginda edozein arrazorengatik gurekin jarraitu nahi ez baduzu ez da ezer gertatzen, edozein enpresak har dezake webgunea inolako arazo barik zeren ez baitu "zulo beltzarik" aurkituko. Webgunea zurea baita.\nGure lana nabigatzaileen arteko bateragarritasunean ere nabarituko duzu. Behin baino gehiagotan nabigatzaile batean baino ez dutela funtzionatzen webguneak topatzen ditugu. Guk, nabigatzaile nagusietan frogatzen ditugu web orriak arazorik ez dagoela ziurtatzeko. Era horretan Mac, Linux edota Windows erabiltzaileek ikusi ahal izango dute zure webgunea.\nGainera, arazoak ekiditeko, webgunearen kudeaketa integrala egin dezakegu hala nahi baduzu. Horrela, domeinua eta hostinga kontratatuko dugu eta webgunea martxan jarriko dugu zuzenki. Era berean, denbora mugatua baldin baduzu, edukiaren kudeaketa ere egin dezakegu, zuk emandako indkazioekin "markaren irudia" bilatutakoa dela baieztatzeko.\nEta hori jakinda, zenbat webguneetako enpresak daudela uste duzu orain?